Locus Publicus - Editorium: May 2010\nΑξιοι οι συνεργάτες της δουλειάς, κατέβηκαν με κλαδευτήρια, φτυάρια και καινούργιους σπόρους, νωρίς στις αρχές του Απρίλη, να δώσουν τόνο και χρώμα στο σπίτι μας. Ο φοβερός χειμώνας μας αφήνει και πάλι δίνοντας μια εκρηκτική αναγέννηση στη φύση, μια βλάστηση που ξεχύνεται απο παντού κατακλύζοντας τα πάντα. Εξι δέντρα ξεριζώσαμε απο την αυλή και ακόμα φυτρώνουν. Ο ήλιος παίζει κρυφτό με τα σύννεφα, και η μυρωδιά της θάλασσας διαπερνά τη γειτονιά μας. Το καλοκαίρι έρχεται.\nΚουραστικά τα μερεμέτια του κηπουρού, απαιτούν μεράκι και πολύωρη δουλειά. Ο χειμώνας της Νέας Αγγλίας αφήνει πίσω του πολλές ζημιές. Δεν αρκεί μόνον ο καλωπισμός. Ξύλα πρέπει να τριφτούν, να βαφτούν, να αλλάξουν. Καινούργια χρώματα και βαφές ξύλων που η υγρασία τα τρώει και τα σακατεύει. Κλάδεμα τα δέντρα που χτυπούν συχνά με τις ρίζες τους το σπίτι. Γενικός καθαρισμός για τα έντομα που ξαφνικά φαίνεται να επιτίθενται με σχέδιο και επιμονή.\nΣτρατιές μυρμηγκιών άνοιξαν πάνω απο εκατό τρύπες στα πλακάκια της αυλής τρώγοντας το τσιμέντο. Αλλα περίεργα πουλιά τσιμπολογούν το γκαζόν και το μαδάνε. Καμμιά δεκαριά φίδια βρέθηκαν να γεννοβολούν σε κάποιο υγρό μουσαμά που ξεχάστηκε τον χειμώνα. Ενας δρυοκολάπτης παίζει σταθερά σε κάποια γωνία, και παρόλο που έχει αποβληθεί, επιμόνως επιστρέφει. Απίθανα κόκκινα και μώβ πουλιά επιστρέφουν απο τόν νότο καθ' οδόν προς τον ψυχρό Καναδά. Και δεκάδες, κυριολεκτικά, σκιουράκια παίζουν ανέμελα ανεβοκατεβαίνοντας τα πανύψηλα δέντρα. Τις νύχτες, ασβοί και καγιοτάκια κάνουν επιθέσεις στα σκουπίδια.\nΚουράστηκαν και φέτος τα παδιά για να τελειώσουμε τη μικρή αυλή μας, γωνιά χαράς, ανάπαυσης και συγκέντρωσης φίλων. Ωρες πολλές να μαζευτούν τα σπασμένα κλαδιά που έφερε λυσσομανώντας ο χειμώνας, να ξεκολλήσσουν τα βρεμμένα φύλλα απο το γρασίδι, να καθαριστεί η κάθε γωνία απο χώμα, λάσπες και αγριόχορτα.\nΚαι σαν τελειώσει η δουλειά, η ανταμοιβή. Το μαγικό εργαλείο της παιδικής ηλικίας, επιστρατεύεται σε βόλτες σε πάρκα, στην κοντινή μας θάλασσα, στα παγωτατζίδικα. Αξιοι οι συνεργάτες μου. Με βοήθησαν και φέτος. Για να δούμε ,τι θα φέρει κι αυτό το καλοκαίρι...\nΜ' αυτό το ευχάριστο ελπίζω ποστάκι, αποχαιρετώ τον Μάιο. Καλοκαιριάζει. Ξεχυθείτε στη φύση, σε βουνά και παραλίες. Και αφήστε πίσω σας τη μιζέρια της επικαιρότητας. Κάθε καλοκαίρι κι ένα δώρο. Το φετινό μας ταξίδι στην Ελλάδα δεν είναι καθόλου σίγουρο. Μέσα στα πολλά που επιρρεάζουν τη ζωή μας, και εκτός απο τις κηπουρικές, τα παιδιά και τα μερεμέτια, έχω αναλάβει και την έγνοια των γονιών που η μακρινή πατριδα τιμωρεί τώρα με μια συνολική περικοπή 5.000 ευρώ το χρόνο. Ανθρωποι που δούλεψαν για 70 χρόνια. Και αυτά γιατί ο Γιώργος διατηρεί το πελατειακό του υπερκράτος, με τις 11 χιλιάδες άχρηστες υπηρεσίες και τις δεκάδες χιλιάδων τρωκτικών της Εκκλησίας. Φίλοι μου θα επανέλθω εν καιρώ. Καλό σας καλοκαίρι.\nPosted by Locus Publicus at Monday, May 31, 2010 16 comments:\nEνα μέρος που σέβεται τον εαυτό του και τον τουρισμό του, οι Βρετανικές Βερμούδες, μας φιλοξένησαν λίγες μέρες την περασμένη εβδομάδα. Καθαρό, οργανωμένο, εξαιρετικό. Το νησί αντιμετωπίζει πρόβλημα νερού και εχει επινοήσει ενα ιδιότυπο σύστημα συλλογής νερού της βροχής. Οι άσπρες χαρακτηριστικές σκεπές των σπιτιών περιέχουν ενα ιδιότυπο σύστημα δεξαμενών που συλλέγει νερό της βροχής, το φιλτράρει και το μοιράζει. Απο όσα νησιά έχω επισκεφθεί μέχρι σήμερα, οι Βερμούδες ειναι οι πιο περιποιημένες. Και ενώ ο τουρισμός έχει βουλιάξει σε πολλά άλλα σημεία (Παναμάς, Τζαμάικα, παράλια Λατινικής Αμερικής), οι Βερμούδες ακόμα επιζούν ανταγωνιστικά. Δεν μαζεύεις άλλωστε έτσι τόσους πελάτες, κάθε εβδομάδα, στο κέντρο του πουθενά.\nΤο Horseshοe Bay ειναι η καλύτερη παραλία που περπάτησα ποτέ μου. Παράγει ενα ειδικό ρόζ είδος κοραλιογενούς πετρώματος, που φτάνει τριμμένο στην παραλία. Είναι το προιόν της επίδρασης των ανέμων και υπογείων ρευμάτων. Η πανέμορφη παραλία μένει ανοικτή μέχρι τη δύση του ηλίου. Μετα κλείνει και καθαρίζεται καθημερινά. Ολα είναι πεντακάθαρα.\nΣυνάντησα και εναν ομογενή με τον οποίον παίξαμε και γκόλφ. Τον κ. Κατσαρίδα. Doctor Katsaridas παρακαλώ. Legal & Financial Services. Δηλαδή οφσοράκιας. Εξαιρετικός τυπάς, χαβαλές και πολύ κοινωνικός, μετακόμισε στα νησιά της Κοινοπολιτείας αφού έχασε τη δικηγορική του άδεια στην Αριζόνα.(μαζί με τη γυναίκα του, που τον άφησε).Για όλα τα προβλήματα υπάρχει και μία λύση, με πληροφόρησε. Τον ρώτησα με τη σειρά μου αν γνωρίζει κάποιον Βουλγαράκη. Γέλασε, και αλλάξαμε θέμα. Αφού με εξάντλησε στο τρέξιμο (18 holes golf game), κατόπιν το ρίξαμε στα εξωτικά εδέσματα και τις μαργαρίτες.\nPosted by Locus Publicus at Wednesday, May 26, 2010 8 comments:\nEχω δεί το υπέροχο μιούζικαλ αρκετές φορές. Παντού ήταν υπέροχο. Στο Λονδίνο και στη Νέα Υόρκη οι παραστάσεις ήταν αριστουργηματικές. Το έχω ακούσει επίσης απο μια μουσική συντροφιά γάλλων μουσικών με τη μελωδία ερμηνευμένη απο τρία ακκορντεόν. Ως ακκορντεονίστας, ομολογώ πως έμεινα μαγεμένος.\nΑλλά την Παρασκευή το βράδυ, μου έλαχε μια έκπληξη που θα μου μείνει αξέχαστη. Απόφοιτοι ενός σχολείου που ταξίδεψε μαζί μας στις Βερμούδες (στην καθιερωμένη ετήσια εκδρομή τους), σε συνεννόηση με την διεύθυνση του καραβιού, ανέβασαν μια ερασιτεχνική και συντετμημένη έκδοση του μιούζικαλ στο θέατρο του καραβιού. Ηταν συγκλονιστικό.\nΟ φωτισμός απαλός και μυστηριώδης, αντάμειβε για τα κάπως απλοποιημένα σκηνικά και τα σπέσιαλ εφφέ των επαγγελματικών θεάτρων. Ελλείψει μουσικού γκρούπ, η μουσική ήταν καραόκε υψηλής ποιότητας. Αλλά οι φωνές των παιδιών, εξαιρετικές. Ούτε φάλτσα,ούτε λάθη. Οι ερμηνείες τους παθιασμένες, απέδωσαν την αισθητική του δύσκολου μουσικά και ερμηνευτικά μιούζικαλ, κορυφώνοντας το συναίσθημα με μια τεράστια έκρηξη μέσα σε καπνούς, φωνές και εξωτικές αναλαμπές. Η σημαία της ελευθερίας ύψώθηκε πάνω απο νεκρούς και καταπιεσμένους. Η θεατρική Επανάσταση πέτυχε...\nΥπέρτατη ανθρώπινη ανάγκη η Εκφραση, αναγκαίος ο Συμβολισμός και η Τελετουργία. Εξιλέωση και Κάθαρση ο απώτερος σκοπός της Τέχνης, δύναμη να συνεχίσουμε προς τα εμπρός. Οι εξαθλιωμένοι υπάνθρωποι με τις σκουριασμένες αλυσίδες και τα σάπια δόντια, συμβολική προσφορά ποιητικής έκφρασης στη συλλογική συνείδηση εκείνων που δεν συμμετείχαν (γιατί δεν χρειάστηκε) στην Επανάσταση. Στη θεατρική σκηνή, η Επανάσταση των Αθλίων θριάμβευσε αυτονόητα στα μάτια συνανθρώπων ενός άλλου αιώνα, συμμέτοχων στο δράμα με τη λογική και τον συναισθηματισμό του σύγχρονου φιλελεύθερου πολίτη. Υποστηρικτές ενός ξεσηκωμού που παίχτηκε αιώνες πριν αυτούς. Η πανάρχαια ιστορική διαίρεση ανάμεσα σε τυχερούς και άτυχους. Αν είναι δυνατόν να υπάρχουν σκλάβοι...\nΜα λίγες ώρες νωρίτερα, πρίν το καράβι άφήσει το όμορφο αποικιακό χωριουδάκι του St George, η κα Russo, δασκάλα τέχνης και συνοδός του γκρούπ, μας κάλεσε να δούμε κάτι ενδιαφέρον. Στο μικρό ξύλινο δημαρχείο του χωριού, ενα πανέμορφο διώροφο αποικιακό κτίσμα εγγλέζικης αρχιτεκτονικής, διακοσμημένο με πορτραίτα άγγλων ναυάρχων που κούρσεψαν τον κόσμο σπέρνοντας την αγγλική δόξα στις αποικίες, μια τεράστια γαλλική γκιλοτίνα είχε έρθει απο την Ευρώπη και είχε στηθεί στην μπροστινή αυλή, με θέα τη θάλασσα, δίπλα σε φοίνικες, μανικιουρισμένους κήπους και αγάλματα εγγλέζων ευγενών.\nΣε κάποιες κιτρινισμένες κορνιζαρισμένες λίστες που κοσμούσαν τον τοίχο, αναγράφονταν τα ονόματα κάποιων που είχαν χάσει τη ζωή τους (και το κεφάλι τους), την εποχή της αποικιοκρατίας. Και δίπλα απο τα ονόματα, τα μικροαδικήματα που είχαν διαπράξει. Μικροκλοπές της πείνας, αποδράσεις της απόγνωσης για να ξεφύγουν απο τον δυνάστη που κάποτε τους αγόρασε στην Αφρική. 150 Αθλιοι στο ξυράφι. Η αληθινή έκβαση της Επανάστασης...\n...but the tigers come at night,\nas they turn your dream to shame...\nPosted by Locus Publicus at Sunday, May 23, 2010 5 comments:\nΠληροφορούμαι πως κυκλοφορούν οι νέες αφίσες που νοσταλγικά μας θυμίζουν χρόνια μπαλκονάτα και κρεπάλες παροχών. Λογικά όλα αυτά βεβαίως, καθότι πρέπει να προειδοποιηθεί ο ελληνικός λαός πως αν πάψει ο πελατειακός Κρατισμός και καταργηθούν τα κομματικά ρουφιανομάγαζα, τότε τα παιδιά μας δεν θα βολευτούν ποτέ, και υπάρχει περίπτωση είτε να χρειαστεί να σκεφτούν διαφορετικά (πράγμα απαράδεκτο), ή να δουλέψουν αληθινά (πράγμα ανήκουστο). Υπάρχει βέβαια και η μετανάστευση (αλλά τότε μένεις εντελώς εκτός κυκλώματος). Ζήτω λοιπόν ο Κρατισμός και τα ρουφιανομάγαζα.\nΠροσυπογράφω απολύτως τα λόγια του κ. Δασκαλόπουλου, του προέδρoυ της ΣΕΒ, που προκάλεσαν την αντίδραση όλων των ελληνικών κομμάτων. Ο κ. Δασκαλόπουλος λοιπόν, μπορεί να είναι διαπλεκόμενος και ο ίδιος, αλλα ο Locus Publicus δεν είναι, γι αυτό και προσυπογράφω το κείμενο ως πολιτικό μανιφέστο. Τα ίδια λέω και εγώ, και χειρότερα.\nΗ Ελλάδα πνέει τα λοίσθια. Βρίσκεται ήδη σε μια σπειροειδή δίνη ενός αργού και βασανιστικού τοκογλυφικού θανάτου που θα ολοκληρωθεί σε μερικά χρόνια. Τίποτα μέχρι σήμερα δεν δείχνει πως το πελατειακό κράτος καταργείται, καμμία συζήτηση για την μείωση του εθνικού μας χρέους. ΠΑΣΟΚ και ΝΔ επιθυμούν να συντηρήσουν τον Κρατισμό, το ΚΚΕ θέλει να τον αυξήσει (μέσω της δικτατορίας του Προλεταριάτου), ο Τσίπρας ζητάει τουλάχιστον 100 χιλιάδες διορισμούς, και ο δυστυχής Καρατζαφέρης δεν ξέρει τώρα αν θα πρέπει να κατεβάσει χουντικούς ή Ψινάκη.\nΘεωρώ πως είναι αδύνατον να αντιστρέψουμε τα πράγματα. Δεν διαθέτουμε καμμία ηθική βάση πάνω στην οποία θα μπορούσαμε να οικοδομήσουμε μια αγάπη προς κάποια συλλογική νομιμοφροσύνη και επιχειρηματικότητα. Δεν διαθέτουμε ούτε την ιστορική εξέλιξη της Ευρώπης και της Αμερικής, ούτε αστική συνείδηση και σεβασμό στους νόμους. Ευρώπη και Αμερική αναπτύχθηκαν πάνω στις ηθικές αρχές του Προτεσταντισμού. Η Ιαπωνία σε εναν δικό της κώδικα τιμής. Η Κίνα σε μια φεουδαρχική ιεραρχία.\nΣε αντίθεση, εμείς δημουργήσαμε εναν μεταπρατικό πολιτισμό, ενα φτηνό και μιμητικό κακέκτυπο της Δύσης, πάνω στο οποίο προσθέσαμε,απο το 1980 και μετά, μια ακόμα ιδεολογία μηδενισμού και αλητείας. Δεν έχουμε συλλογικά τον παραμικρό σεβασμό προς την ευρηματικότητα και το επιχειρείν, τα σχολεία μας δεν παράγουν τίποτα, τα πανεπιστήμιά μας είναι γιάφκες ασύνδετες με τον υπόλοιπο κόσμο, η Εκκλησία μας δεν έχει καμμία κοινωνική συμμετοχή, ακόμα και ο ιδιωτικός μας τομέας αποτελεί μια κρατικοδίαιτη και σάπια διαπλοκή. Η συλλογική παραγωγή συνείδησης που εκπορεύεται απο τα τρία κέντρα που παράγουν ιδεολογία στην Ελλάδα (Αριστερά, Εκκλησία και ακροδεξιά), ειναι ίδια και πανομοιότυπη.\nΠοτέ μου δεν συμβούλεψα κάποιον να φύγει απο την Ελλάδα. Ως μετανάστης γνωρίζω πως το αντίτιμο είναι τεράστιο, και δεν το αντέχουν όλοι. Αλλά δεν βλέπω και τον λόγο γιατί ένας νέος άνθρωπος θα έπρεπε να μείνει και να ονερευτεί σ' αυτό το σάπιο κουφάρι που επιζητεί νεκρανάσταση. Τους βλέπετε. Ετοιμάζονται όλοι για τη "νέα εποχή". Ολοι τους τώρα παίρνουν θέση για τη "Νέα Μεταπολίτευση". Οπως έγινε και με τον Σοβιετικο Κομμουνισμό. Θα αλλάξουν πρόσωπο, για να μας κυβερνήσουν μέσα απο μια Νέα Κλεπτοκρατία.\nΔεν ανησυχώ για εναν ελληνικό "Μπερλουσκονισμό" που διαδίδουν τα παπαγαλάκια που προσπαθούν τώρα να σώσουν το τομάρι τους. Η Ελλάδα είναι μια Λαϊκή Δημοκρατία, ποτέ δεν θα ψηφίσει επιχειρηματίες. Και θα παραμείνει έτσι μέχρι να σκορπιστεί σαν σκόνη στον άνεμο. Ερχονται μέρες καταστροφής. Ειλικρινά, λυπάμαι...\nΑφήνω το κείμενο για συντροφιά, μαζί με ενα όμορφο τραγουδάκι της Δήμητρας Γαλάνη. Το μόνο που μας απομένει είναι η οικογένεια. Απολαύστε την όσο μπορείτε. Και βοηθείστε τα παδιά. Θα επανέλθω σε δύο εβδομάδες. Κατευθύνομαι προς τις Βερμούδες. Είναι φτηνότερα εκεί για διακοπές απο την αγαπημένη μου Λευκάδα. Και ούτε υπάρχει ΠΑΜΕ να κλείνει τα λιμάνια...\nPosted by Locus Publicus at Thursday, May 13, 2010\n"Επανορθώνουμε σήμερα την αξιοπιστία μας με τον εντοπισμό των δημοσίων υπαλλήλων. Δεν ξέρουμε ούτε πόσοι είναι, ούτε πως μοιάζουν. Υπάρχουν φήμες πως είναι απο 700 χιλιάδες μέχρι 1 εκατομμύριο, αλλά αυτό παίζεται, σύν πλήν καμμια διακοσαριά χιλιάδες. Ναί, προσπαθούμε χρόνια να φτιάξουμε ενιαίο μισθολόγιο αλλά ακόμα τίποτε. Πολύ δύσκολο project. Το είχε ξεκινήσει ο Χαρίλαος Τρικούπης με την προηγούμενη πτώχευση, αλλά τότε δεν είχανε laptops. Και εμείς τους μετράμε αλλά τους χάνουμε. Ναι, τα πρόβατα με τις επιδοτήσεις τα τριπλομετρήσαμε. Τεράστιο και κείνο project, το θυμάμαι... Ωραίες εποχές. Αλλά οι έλληνες δημόσιοι υπάλληλοι δεν στήνονται σαν τα πρόβατα. Είναι ευέλικτοι και... αόρατοι.\nΓι αυτό σήμερα καθιερώνουμε "ημέρα καταγραφής δημοσίων υπαλλήλων". Τεράστιο πασοκικό concept. Οπως έκανε και ο Ηρώδης που μέτραγε τα βρέφη. Θα τους βρούμε,θα τους στριμώξουμε. Θα βγούνε όλοι οι πασόκοι στο δρόμο και θα μετράνε. Αλλοι θα κλείνουνε τους δρόμους μη μας φύγουνε. Ο Χρυσοχοίδης θα τους βαράει να ομολογήσουν τα επιδόματα. Η Διαμαντοπούλου θα τους μιλήσει για το καινούργιο "σοσιαλιστικό φιλότιμο". Ο Πάγκαλος θα τους σταμπάρει με το ειδικό πιστολάκι Δουνουτού, για να τους αποκρατικοποιήσουμε. Ο Παπακωνσταντίνου θα υπολογίσει τις κονόμες. Η Λούκα θα τους βάλει ηλεκτρονικό τσιπάκι να τους ξαναβρίσκουμε. Ο Ανδρουλάκης θα γράψει "Το Επος της Καταγραφής". Κυρίες και κύριοι, το piggy αυτορυθμίζεται..."\nΣε κάποιο project μεγάλης αμερικανικής τηλεφωνικής εταιρείας, συμπτήξαμε κάποτε (μαζί με μια μικρή ομάδα συμβούλων), προσωπικές πληροφορίες, υπηρεσίες και λογιστικά 17 εκατομμυρίων πελατών (1.7 Eλλάδες), απο 80 διαφορετικές πηγές, σε ενα κεντρικό και καθαρό database. Μας πήρε 3 εβδομάδες να συλλέξουμε τα στοιχεία απο τις διάφορες πηγές, δύο εβδομάδες να τα επεξεργαστούμε, μία να τα βάλουμε στην καινούργια βάση δεδομένων, και μία ακόμα να τα τεστάρουμε. Στο project δούλεψαν 5 άτομα, ενας project manager, δύο database engineers και τρείς ακόμα consultants. Στο τέλος της περιόδου δεν έλειπε ούτε κόμμα και όλα δούλευαν τέλεια. Εχω ακόμα το τιμολόγιο που παρέδωσα.\nΤotal Project Time: 8 weeks\nTotal Billable Hours: 1,600\nTotal Project Cost: 1.600h x 250$/h =400.000$, U.S.\nPosted by Locus Publicus at Monday, May 10, 2010 27 comments:\nΤον Δεκέμβριο του 2008, με πρόσχημα την αγανάκτηση για τον θάνατο ενός νεαρού στα Εξάρχεια, επι τρεις συνεχόμενες μέρες, μια σχετικά μικρή και συνεχώς διογκώμενη ομάδα τραμπούκων, σε μια άνευ προηγουμένου επίδειξη τρομοκρατίας, λεηλάτησε, κατέστρεψε και έκαψε επιχειρήσεις, τράπεζες, πανεπιστήμια, και μαγαζιά. Την Περιουσία του Ελληνικού Λαού.\nΕλάχιστοι αντιστάθηκαν. Καμμία κινητοποίηση δεν έγινε τότε για την αυτονόητη προστασία της καταστροφής του μόχθου ενός ολόκληρου λαού, για τα δράματα που προκάλεσε σε προσωπικό επίπεδο στους ανθρώπους που στήριζαν τη ζωή τους, την αξιοπρέπειά τους και το φαγητό των παιδιών τους σε αυτές τις επιχειρήσεις.\nΓια τρείς μέρες, και μέσα σε μια ατμόσφαιρα φεστιβαλισμού, κομματικού διχασμού, λαικιστικής επικοινωνιολογίας, ανευθυνότητας και τραμπουκισμού, χιλιάδες μολότωφ ρίχτηκαν καίγοντας πάνω απο 600 μαγαζιά. Στην κρατική τηλεόραση, θυμάμαι, η συγγραφέας Σώτη Τριανταφύλλου, χαρακτήρισε "ανατριχιαστικό" το να υπερασπίζεται κανείς το κάψιμο ιδιωτικής περιουσίας, κάτι που χαρακτήρισε "ντουβάρια". Η κουλτούρα της αλητείας και του τραμπουκισμού στην Ελλάδα έχει βαθύ ιδεολογικό υπόβαθρο, καθώς και πολλούς "προοδευτικούς" υποστηριχτές.\nΠεριέργως, πέρσι δεν σκοτώθηκε κανένας. Σε κάποιες περσινές μου απόψεις πως η περιουσία είναι όσο ιερή όσο και η ανθρώπινη ζωή, μερικοί μου απάντησαν πως αυτός είναι αμερικανικός τρόπος σκέψης. Η περιουσία αντικαθίσταται, μου υπενθύμισαν. Η ζωή όχι. Μόνον που η ανθρώπινη ζωή κατοικοεδρεύει, ζεί και εργάζεται μέσα στην περιουσία. Και έτσι μπορεί να καεί μαζί της. Οι κυρίες της φωτογραφίας που παραλίγο να καούν πέρσι ζωντανές, ήταν ένα ακόμα "επουσιώδες επεισόδιο" καταρράκωσης της ανθρώπινης αξιοπρέπειας που δεν έτυχε καμμίας απολύτου προβολής. Ετυχε απλά να δουλεύουν στα "ντουβάρια".\nΦέτος όμως, οι κυρίες που πέρσι σώθηκαν απο τύχη, αντικαταστάθηκαν απο καινούργια θύματα (στη Marfin), αυτή τη φορά αληθινά. Καθώς βυθιζόμαστε προς τον Τριτοκοσμισμό, το τερατούργημα του 15χρονου που θέλει εξουσία, μας επισκέπτεται και πάλι. Προιόν μιας διαλυμένης παιδείας και μιας ανύπαρκτης ηθικής, το Τερατούργημα που πέρσι έσπαγε τράπεζες και αστυνομικά τμήματα για χαβαλέ, απο δώ και στο εξής θα ψάχνει για ανθρώπινα ντουβάρια.\nΗ κ. Τριανταφύλλου ήταν καλεσμένη στην εκπομπή "Πρωταγωνιστές", μαζί μέ εναν αρχιτραμπούκο του Σύριζα, αιώνιο φοιτητή και καταληψία κάποιου πανεπιστημίου, που μιλούσε με μίσος κατά των πάντων ηδονιζόμενος με την ιδέα πως η Αθήνα επιτέλους καιγόνταν σε κάποια Επανάσταση. Υποστήριξη προς τους εξεγερμένους τραμπούκους πρόσφερε επίσης τηλεφωνικά και ο βουλευτής του Σύριζα Ψαριανός, ενώ όλοι μαζί χλεύασαν τον επίσης καλεσμένο στην εκπομπή Στέφανο Μάνο που ζήτησε να επέμβει επιτέλους ο στρατός. Να κλείσω το σχόλιο αναφέροντας πως κατα την διάρκεια των επεισοδίων του Los Angeles, πρίν χρόνια, η Αμερική (ξέρω, μια καταπιεστική δημοκρατία της πλάκας) κατέβασε στρατό στους δρόμους την δεύτερη μέρα.\n"Σε μια κοινωνία με δημοκράτες πολίτες, οι άμεσα υπεύθυνοι για αυτή τη δολοφονική ενέργεια θα είχαν βρεθεί και παραδοθεί στη δικαιοσύνη σε ελάχιστο χρόνο. Δεν είναι δυνατόν με τόσο κόσμο γύρω από το συμβάν να μην υπάρχουν λεπτομερείς μαρτυρίες και πολίτες που τους έχει μείνει ένα ελάχιστο γραμμάριο συνείδησης και ανθρωπιάς να μην έχουν από την πρώτη στιγμή βρεθεί να βοηθήσουν στον εντοπισμό τους.\nΣε μια κοινωνία με θεσμούς που λειτουργούν στο ελάχιστο, δεν είναι δυνατόν να μην έχουν επικηρυχθεί οι δράστες, να μην έχει στηθεί σύστημα ανώνυμης καταγγελίας και προστασίας μαρτύρων για να ενθαρρύνουν τον κόσμο να καταθέσει τις μαρτυρίες του για το γεγονός"...\nΑπο ενα πόστ του φίλου manblogg\nPosted by Locus Publicus at Saturday, May 08, 2010 12 comments:\nPosted by Locus Publicus at Friday, May 07, 2010 12 comments:\nPosted by Locus Publicus at Wednesday, May 05, 2010 16 comments:\nO απίθανος αυθορμητισμός αυτής της μουσικής έκφρασης, με τους αυτοσχεδιασμούς και την απλότητά του, παιδί του δρόμου και της γειτονιάς, πάντα με μάγευε. Για ποιό λόγο η Κούβα, ένα μικρό και αποκλεισμένο νησί, με ένα αποτυχημένο οικονομικό σύστημα και μια κοινωνία βουτηγμένη κατα γενική ομολογία στη φτώχεια, μπόρεσε να παράξει τόσα μουσικά είδη ζηλευτής ποιότητας και αισθητικής ομορφιάς; Η δική μου εξήγηση είναι, η κοινωνικότητα. Η μουσική έσωσε την Κούβα.\nΠολύ γούσταρα και τον τυπάκο της φωτογραφίας. Γενικά γουστάρω όλους τους αυτόνομους. Ο Compay Segundo έζησε περίπου 100 χρόνια καπνίζοντας πούρα και παίζοντας κιθάρα. Μάλλον θα ήταν ευτυχισμένος. Δεν ζήτησε ποτέ τίποτα, και τυχαία, σε μεγάλη ηλικία, μια ηχογράφηση τον έκανε διάσημο. Ταξίδεψε έτσι κι αυτός λίγο τον κόσμο. Δεν άλλαξε συνήθειες μέχρι που πέθανε. Το μηχάνημα της ευτυχίας του, μια κλασική και φτηνιάρικη κιθάρα, απεικονίζεται στον καναπέ του.\nΙσως λόγω απόστασης, ίσως λόγω βλακείας, ίσως λόγω μερικού εξαμερικανισμού, έχω πολλές απορίες και ερωτήσεις για το σχέδιο "σωτηρίας" της Ελλάδας και την ανάμειξη του ΔΝΤ. Αν κανείς μπορεί και θέλει, παρακαλώ να με διαφωτίσει. Θα είμαι σαφής.\nΤο οτι η Ελλάδα είναι χρεωκοπημένη το γνωρίζω. Γνωρίζω επίσης πολύ καλά και πώς ακριβώς "δουλεύει". Απο την κυβέρνηση όμως, περιμένω τρία συγκεκριμένα πράγματα.\n(1)Πλήρη εξόντωση του ελληνικού Κρατισμού, (το μεγαλύτερο καρκίνωμα της μεταπολίτευσης, η κερκόπορτα της πελατειακού κομματισμού και της διαφθοράς των ημετέρων), ενα γενικό re-engineering ολόκληρου του δημοσίου ιστού της χώρας. Κάτι που το έκανε βέβαια και ο Πινοσέτ (όπως λέει ο Αλαβάνος), αλλά το έκανε όμως και η Δανία την δεκαετία του 80 μειώνοντας το κράτος με το γνωστό flexicurity. Φωτιά και τσεκούρι στον δημόσιο κρατισμό, με μαζικές απολύσεις εκατοντάδων χιλιάδων αέργων που τους έβαλε εκεί το πελατειακό σύστημα. Τίποτα τέτοιο δεν άκουσα στις ανακοινώσεις. Ούτε άρση της μονιμότητας άκουσα, ούτε πώς θα διώξουν τις χιλιάδες των κηφήνων που σαπίζουν τον κρατικό προυπολογισμό. Την πελατειακή βάση δηλαδή του ΠΑΣΟΚ και της ΝΔ. Η απόλυση των συμβασιούχων δεν φτάνει. Θα συνεχίσουμε δηλαδή με 1 εκατομμύριο υπαλλήλους; Οι περικοπούλες των 8% και το κόψιμο 2 μισθών για 3 χρόνια είναι ημίμετρα. Το βόλεμα είναι ισόβιο. Η Ελλάδα έχει ανάγκη το ξερίζωμα της πελατειακής νοοτροπίας, και αυτό μόνον με διάλυση του δημόσιου τομέα γίνεται. Για μια στοιχειώδη έννοια δικαίου, να αφήσουν ήσυχες τις συντάξεις των συνταξιούχων των οποίων ο εργασιακός βίος τέλειωσε, και να τα πάρουν απο τις απολύσεις των νεαρών άεργων κηφήνων. Οι συνταξιούχοι δεν έχουν περιθώρια ηλικίας και εργασίας. Οι κηφήνες όμως μπορούν να εργαστούν στον ιδιωτικό τομέα, να μεταναστεύσουν, ή να κάνουν χαρακίρι. Εχουν επιλογές.\n(2)Σχέδιο δράσης για μετά τα 3 χρόνια. Τις ήρεμες εποχές, πρίν σκάσουν οι μεγάλες βόμβες και μας πάρουν χαμπάρι οι κερδοσκόποι (και τα επιτόκια ήταν ακόμα μικρά), η κυβέρνηση θα έπρεπε να είχε επιχειρήσει αναδιοργάνωση (rescheduling) μεγάλου μέρους της δομής του ομολογιακού της χρέους. Να αντικαθιστούσε δηλαδή ομόλογα που θα έληγαν σύντομα, με άλλα, μεγαλύτερης χρονικής διάρκειας χαμηλότοκα ομόλογα . Θα κέρδιζε έτσι χρόνο. Σήμερα, με τα ελληνικά ομόλογα σε κατηγορία junk, και όλες μας τις τράπεζες υποβαθμισμένες, αυτό δεν γίνεται. Μέσα στην επόμενη 3ετία, ομόλογα αξίας 120 δις λήγουν (είναι δηλαδή πληρωτέα). Με τί θα πληρωθούν λοιπόν αυτά; Αφού δεν θα πάμε στις αγορές, προφανώς με τα λεφτά του πακέτου. Το οποίον είναι περίπου ίσο με το ποσό των ομολόγων που λήγουν (110 δις). Δηλαδή, πήραμε αναβολή χρεωκοπίας για 3 χρόνια αντικαθιστώντας τα χρέη μας σε ομόλογα, με δάνεια του ΔΝΤ, τα οποία ως μη-ομολογιακά, θά έχουν προφανώς και εγγυήσεις; Και ποιές είναι αυτές οι εγγυήσεις; Και μετα το 2013, όταν θα λήξουν και άλλα ομόλογα, με τί θα πληρωθούν εκείνα; Το πακέτο λήγει σε μία τριετία κι ξαναβγαίνουνμε στις αγορές. Και εκεί περιμένουν οι κερδοσκόποι.\n(3)Σχέδιο μείωσης του εθνικού χρέους. Σιγή ιχθύος. Τα 300 δις παραμένουν εκεί που είναι. Η συνθήκη του Μάαστριχτ απαιτεί χρέος μέχρι 60% του ΑΕΠ. Με τί λεφτά θα μειωθεί χρέος τουλάχιστον 150 δις που απαιτεί η συνθήκη; Με δάνεια κερδοσκόπων, ή με την τρομερή παραγωγική μηχανή που θα υπάρχει μέχρι τότε στην Ελλάδα; Η προειδοποίηση του Soros ισχύει - Η Ελλάδα κινδυνεύει να βρεθεί σε ενα "σπιράλ τοκογλυφικού θανάτου". H μήπως μέχρι τότε η Γερμανία θα έχει θεσμοθετήσει νόμους, όποιος δεν έχει χρέος μέχρι 60% του ΑΕΠ max, φεύγει και απο την ευρωζώνη;\n(4) Γιατί μας έδωσαν το σχέδιο σωτηρίας; - Εδώ θα επιχειρήσω ο ιδιος μια απάντηση. Αρχικά δεν ήθελαν να μας δώσουν τίποτα. Αλλά ούτε η Ευρώπη ήξερε τί να κάνει. Ούτε τους μηχανισμούς έχει να μας παρακολουθήσει, ούτε μπορούσε θεσμικά να μας βγάλει απο την ευρωζώνη (άσε που θα ήταν και επικίνδυνο ως μήνυμα στους κερδοσκόπους). Ο Γιώργος σπρώχτηκε στο "πακέτο" αργότερα, όταν η Γερμανία είδε πως το δημιούργημά της, το Ευρώ, κινδυνεύει αληθινά. Και για το σώσει, έφτιαξε το μικτό "πακέτο". Το ΔΝΤ έχει την ικανότητα να μας παρακολουθεί. Η χρεωκοπία της Ελλάδας αναβάλεται έτσ για 3 χρόνια, αν το piggy σωθεί απο θαύμα καλώς, στο μεταξύ η Γερμανία θα έχει θεσμοθετήσει νέους κανόνες παραμονής στην ευρωζώνη και στην Ευρώπη γενικότερα. Μερικές απο αυτές τις σκέψεις είναι σήμερα πρωτοσέλιδα στην επικαιρότητα (αυστηροί δημοσιονομικοί έλεγχοι, αποβολή απο την Ευρωζώνη, στέρηση δικαιώματος ψήφου, κτλ). Η Γερμανία ή θα γερμανοποιήσει την Ευρώπη, ή θα φύγει η ίδια απο το ευρώ, ή όπως βρίσκω και απόλυτα λογικό , η όλη ιδέα του ευρώ θα μπεί στο χρονοντούλαπο της Ιστορίας, γιατί κοινό νόμισμα χωρίς κοινό τραπεζίτη είναι αδύνατον να υπάρξει.\nΤο μέλλον είναι θολό και δύσκολο. Δεκαετία και βλέπουμε...\nPosted by Locus Publicus at Sunday, May 02, 2010 31 comments:\nPosted by Locus Publicus at Sunday, May 02, 2010 6 comments:


επιθετικός προσδιορισμός: ΙΔΡΥΤΙΚΟ ΚΕΙΜΕΝΟ ΑΝΑΡΧΙΚΗΣ ΝΕΟΛΑΙΙΣΤΙΚΗΣ ΠΡΩΤΟΒΟΥΛΙΑΣ\nΙΔΡΥΤΙΚΟ ΚΕΙΜΕΝΟ ΑΝΑΡΧΙΚΗΣ ΝΕΟΛΑΙΙΣΤΙΚΗΣ ΠΡΩΤΟΒΟΥΛΙΑΣ\nΖούμε σε μια κοινωνία που έχει ως βασική αρχή την εκμετάλλευση. Ζούμε σε ένα σύστημα αντίθετο σε ένα από τα βασικότερα ένστικτα του ανθρώπου: Την ελευθερια. Και η εξουσία κάθε μορφής, φροντίζει να κάνει τους υπόδουλους της συνηθισμένους στην στέρηση αυτού του ενστίκτου μέσα από μια προσεχτικά σχεδιασμένη διαδικασία τυποποίησης των ανθρώπων, η οποια ξεκινα απ'τά σχολεια.\nΔάσκαλοι υποταγής, καθηγητές ανελευθερίας και διευθυντάδες μινιατούρες των αυριανών εξουσιαστών της εργασιακής ζούγκλας, καθοδηγούνται από τους κρατιστές ώστε να χάνουν και οι ίδιοι την θέληση τους να σταθούν διπλα στον μαθητή και όχι απόπάνω του. ”Σχολικά κελιά” και “φυλακες σκέψης” είναι οι φράσεις που περιγραφουν καλύτερα την κατάσταση στα σημερινά σχολεια. Η μονόπλευρη πληροφόρηση, οι “έλεγχοι προόδου”, τα όρια απουσιών, οι φασιστικές παρελάσεις, οι “αποβολές”, τα διαγωνίσματα εξέτασης της ικανότητας αναπαραγωγής ενός βιβλίου και όχι των γνώσεων, η θρησκευτική και εθνική καθοδήγηση είναι μονο μερικά παραδείγματα της έμμεσης καταπίεσης των προσωπικοτήτων.\nΈνας μαθητής, αντί να παίρνει κίνητρο να αναπτύσσει τα φυσικά του ταλέντα και την ιδιοσυγκρασία του, καθοδηγείται έμμεσα η άμεσα σε ένα συγκεκριμένο μοτίβο συμπεριφοράς και “ιδεολογίας”, καθώς και σε συγκεκριμένο τρόπο σκέψης. Θεωρητικά είναι ελεύθερος να επιλέξει ιδεολογία, θρησκεία, υπηκοότητα και να την αλλάξει κατά την διάρκεια της ζωής του. Πρακτικά όμως, όταν από 6 χρονων μαθαίνει πως είναι έλληνας και χριστιανός, είναι αδύνατον να θεωρεί την κατάργηση των υπηκοοτήτων και των θρησκειών λογική.\nΈχουμε, λοιπόν, ριζικές διαφωνίες με το εκπαιδευτικό σύστημα. Έχουμε σταματήσει να πιστεύουμε πως το σχολείο θα αλλάξει προς το καλύτερο, γιατί όπως και η ίδια η κοινωνία, είναι στηριγμένο σε λάθος βάσεις. Όσο καλός αρχιτέκτονας και να είσαι, δεν πρόκειται να καταφέρεις να χτίσεις το σπίτι σου πάνω στο ποτάμι. Όσο καλός ρεφορμιστής και να είσαι, δεν πρόκειται να καταφέρεις να χτίσεις σωστό σχολειό βασισμένο στην κοινωνία του κέρδους. Παλεύουμε για την ανατροπή ολοκληρου του εκπαιδευτικού συστήματος, που θα καταρρεύσει μέσα από την καταργηση του κράτους και του καπιταλισμού. ΔΕΝ ζητάμε τίποτα-ΔΕΝ χαρίζουμε τίποτα. Θέλουμε μονο ελευθερια και όχι φθηνές απομιμήσεις της.\nΑντί να περιμένουμε την επανάσταση ως λυτρωτή μιας υποδουλωμένης ζωής, θεωρούμε πως από τώρα θα πρέπει να πάρουμε τις ζωές μας στα χερια μας, μέσα από καταλήψεις και αυτοοργανωμένους χώρους. Ως ελευθεριακοί/ες και αναρχικοί/ες, συσπειρωνόμαστε και δημιουργούμε την “Αναρχική Νεολαιίστικη Πρωτοβουλία”,ως ένα μέσο αυτοοργάνωσης των νεων εναντια στην καταπίεση της εκπαίδευσης και του συστήματος. Η κίνηση αυτή προήλθε μετά από έναν αριθμό συνελεύσεων μαθητών, φοιτητών και γενικότερα νεολαιων και οποιαδήποτε δράση θα κανονίζεται μονο μέσα από εξίσου ανοιχτές και αντι-ιεραρχικές συνελεύσεις.\nΜακριά από κομματικές γραμμές και συμφέροντα, προσπαθούμε να διαδώσουμε και να εμφυτεύσουμε το μικρόβιο της εξέγερσης σε κάθε χώρο στον οποίο δραστηριοποιούμαστε.Θα γίνουμε καρποφόρο ζιζάνιο στoν κήπο των κερδών τους.\nΚαλούμε κάθε συνειδητοποιημένο νεολαίο να συμμετάσχει ελευθερα στις ανοιχτές συνελεύσεις της Αναρχικής Νεολαιίστικης Πρωτοβουλίας\nΕνάντια στην καταπίεση και την υποταγή\nΓια την εξέγερση, την αυτοοργάνωση και την ελευθερία.\nΑναρχική Νεολαιίστικη Πρωτοβουλία\nαναδημοσίευση απο το http://anarxikineolaiistikiprotovoulia.blogspot.com/


Δεν χαρίστηκε ο Σάντος στα γενέθλιά του | Contra.gr\nΔεν χαρίστηκε ο Σάντος στα γενέθλιά του\nΤρίβει τα χέρια του από ικανοποίηση ο Φερνάντο Σάντος. Ο Πορτογάλος τεχνικός είδε όλους τους παίκτες του να συμμετέχουν στην προπόνηση της Δευτέρας (εκτός από τον Τσάνκο) γεγονός άκρως ενθαρρυντικό εν όψει του αγώνα με τον Ιωνικό στη Νίκαια.\nO Σάντος συνέχισε τα ενταντικά μαθήματα τακτικής στους παίκτες του και αυτή τη φορά διαπίστωσε ότι τα περισσότερα από τα πράγματα που θέλει να περάσει έχουν γίνει κατανοητά. Ο τεχνικός της Ενωσης έβαλε ακόμα τους ποδοσφαιριστές του να παίξουν διπλό 7χ7 με τα τέρματα πλάτη και τους παίκτες να αγωνίζονται κυκλικά.\nΤη Δευτέρα ο Σάντος έκλεισε τα 51 του χρόνια. Για γλυκά επιφυλάχθηκε για την Πέμπτη, όταν θα γυρίσουν οι διεθνείς.


#PrayforAmazonas: Ολόκληρη η ανθρωπότητα αγωνιά για την τραγωδία στον Αμαζόνιο\nΑρχική > Featured > #PrayforAmazonas: Ολόκληρη η ανθρωπότητα αγωνιά για την τραγωδία στον Αμαζόνιο\nΤέτοια τραγωδία δεν έχει ξανασυμβεί στον Αμαζόνιο με τις καταστροφικές πυρκαγιές να σαρώνουν το δάσος στο πέρασμά τους. Η περιβαλλοντική κοινότητα έχει αναστατωθεί σημαντικά, καθώς οι φωτιές έχουν αυξηθεί κατά 83% σε σύγκριση με την ίδια εποχή πέρυσι. Μηνύματα απελπισίας κυριεύουν στο Twitter με hashtag #PrayforAmazonas.\nΟ καπνός πάνω από τον Αμαζόνιο είναι τόσο πυκνός που μερικές φορές φαίνεται σαν να έχει εξαφανιστεί ολόκληρο το δάσος. Καταπράσινα τμήματα βυθίζονται με γρήγορους ρυθμούς στις φλόγες. Η έκταση μιας πυρκαγιάς μπορεί να φτάνει και την έκταση ενός ποδοσφαιρικού γηπέδου.\nΠερισσότερες οι πυρκαγιές φέτος\nΗ κατάσταση είναι αποκαρδιωτική, αφού έχουν καταγραφεί 72.843 πυρκαγιές από την κυβερνητική υπηρεσία έως τώρα. Ποτέ άλλοτε δεν έχουν καταγραφεί τόσες φωτιές από το 2013 που ξεκίνησαν να κρατάνε πρακτικά. Μόνο από την περασμένη Πέμπτη και έπειτα, έχουν εντοπιστεί από δορυφόρους περισσότερες από 9.500 χιλιάδες πυρκαγιές.\nΟι υποψίες για εμπρησμό\nΕντάσεις προκάλεσε στους οικολόγους ο ισχυρισμός του προέδρου της Βραζιλίας, Ζαΐχ Μπολσονάρου, ότι οι πυρκαγιές προήλθαν από μη κυβερνητικές οργανώσεις, επειδή έγινε περικοπή της χρηματοδότησής τους. Ωστόσο, πρόκειται για άποψη που δεν στηρίζεται σε βάσιμες πληροφορίες.\nΑπό την άλλη, ακούγεται και η φήμη ότι αγρότες βάζουν φωτιές στον Αμαζόνιο για να δημιουργηθεί περισσότερος χώρος για βοσκοτόπια.\nΌπως και να έχει, το ζήτημα των πυρκαγιών στον μεγαλύτερο πνεύμονα του πλανήτη έχει προκαλέσει ταραχή στο Twitter, αφού οι χρήστες συγκλονίζονται με το μέγεθος του προβλήματος.\n— ४ (@cityofandxm) August 22, 2019\nΗ κατάσταση είναι πολύ θλιβερή. Πόσα ζώα έχασαν τη ζωή τους άδικα…\n— Sandeep_k_tweets (@0feelingzero) August 22, 2019\nΣε μαρτυρίες τους οι πιλότοι της περιοχής, όπως ο Γκάμπριελ Αλμπουκέρκε της Πολιτείας Ροντόνια, υποστηρίζουν ότι δεν έχουν δει ξανά τέτοια καταστροφή. Ο ίδιος αναφέρει χαρακτηριστικά: «Είναι η πρώτη φορά που βλέπω κάτι τέτοιο».


ΒΗΜΑτοδότης: Αχ, αυτοί οι Αμερικανοί! Αποκλεισμένοι και προνομιούχοι-Υπερθεματιστές, ενωθείτε- Βραδιά Καραμανλή για την Μαριέττα | Mikrometoxos.gr\nΒΗΜΑτοδότης: Αχ, αυτοί οι Αμερικανοί! Αποκλεισμένοι και προνομιούχοι-Υπερθεματιστές, ενωθείτε- Βραδιά Καραμανλή για την Μαριέττα\n15.11.2016 06:28 ΒΗΜΑτοδότης ΔΗΜΟΣΙΕΥΣΗ: πριν 52′\nΚάντε υπομονή, τα οφέλη της χώρας από την επίσκεψη του Μπαράκ Ομπάμα(φωτογραφία) θα είναι μεγαλύτερα από την ταλαιπωρία, λένε στην κυβέρνηση, συνιστώντας στους πάντες να δείξουν ψυχραιμία, σύνεση και καρτερικότητα για τη διαβολοβδομάδα που άρχισε με την επίσκεψη Ομπάμα και η οποία τελειώνει με την πορεία προς την αμερικανική πρεσβεία για το Πολυτεχνείο. Ποια όμως είναι τα οφέλη από την επίσκεψη του απερχόμενου πλανητάρχη δεν διευκρινίζονται, εκτός εάν εννοούν τα καλά λόγια που αναμένεται να πει ο κ. Ομπάμα για τις προσπάθειες των Ελλήνων να επιβιώσουν στα έξι (σχεδόν επτά) χρόνια της κρίσης. Υπάρχει όμως ένας υπουργός που τρίβει τα χέρια του από την επίσκεψη του αμερικανού προέδρου. Ποιος; Μα, ο Πάνος Καμμένος. Και ξέρετε γιατί;\nΕπειδή λέει ότι δεν πρέπει να αφήσουμε αυτή την ευκαιρία να περάσει χαμένη. Και για να μην πάει η ευκαιρία χαμένη λέγεται ότι έπεισε τον Αλ. Τσίπρα να βάλει στην ατζέντα των συζητήσεων και την αγορά (με leasing) των F-35 (με πρόφαση να μη διαταραχθεί η ισορροπία στο Αιγαίο), τη χρησιμοποίηση των κατασκοπευτικών (πλην όμως φονικότατων) drones από τους Αμερικανούς στη βάση της Σούδας, την παραχώρηση βάσης στην Κάρπαθο για την εκπαίδευση των φοβερών Seals του αμερικανικού Ναυτικού και την επανενεργοποίηση των αμερικανικών δανείων FMS (χαμηλότοκα δάνεια για την αγορά στρατιωτικού εξοπλισμού).\nΕκείνο που έχει σημασία είναι ότι ο κ. Καμμένος (που καμαρώνει ότι διατηρεί καλές σχέσεις και με τον Ντόναλντ Τραμπ ή το με το επιτελείο του) υπολογίζει ότι από την επίσκεψη του Ομπάμα στην Αθήνα θα προκύψει και οικονομικό όφελος περί τα 5 δισ. ευρώ. Δεν γνωρίζω πώς τα υπολογίζει. Εκείνο που ξέρω είναι ότι αν τελικά συμπεριληφθούν στην ατζέντα τέτοια θέματα δεν είναι σίγουρο ότι οι Αμερικανοί θα δεχθούν να τα συζητήσουν. Το ερώτημα είναι: Θα δεχθεί ο κ. Τσίπρας να θέσει τέτοια θέματα που κατά έναν τρόπο επαναφέρουν τις αμερικανικές βάσεις στην Ελλάδα;\nΑποκλεισμένοι και προνομιούχοι\nΠοτέ μου δεν τα πήγαινα καλά με τις διαπιστεύσεις σε επισκέψεις προσωπικοτήτων. Οχι επειδή απαιτούνται ένα σωρό δικαιολογητικά για να σου υπογράψουν μια διαπίστευση, αλλά επειδή οι διαπιστεύσεις αυτές στην ουσία δεν προσφέρουν τίποτε, εκτός βεβαίως εάν είσαι κρατικό μέσο ενημέρωσης.\nΚαι με τον απερχόμενο πρόεδρο Ομπάμα περίπου το ίδιο γίνεται. Ζήτησαν λεπτομερή δικαιολογητικά για τη διαπίστευση και τελικά να πώς έχει το ζήτημα: Οι διαπιστευμένοι δημοσιογράφοι θα πρέπει να συγκεντρωθούν στο Ζάππειο περίπου μία ώρα πριν από την άφιξη του αμερικανού προέδρου.\nΕν συνεχεία θα κατευθυνθούν ομαδικά (με συνοδεία) στο Προεδρικό Μέγαρο, όπου θα γίνει η επίσημη υποδοχή του κ. Ομπάμα και οι συνομιλίες με τον Πρόεδρο της Δημοκρατίας Πρ. Παυλόπουλο. Αν νομίζετε ότι οι έλληνες δημοσιογράφοι (και όχι οι εκδότες ή έστω διευθυντές εφημερίδων) θα έχουν επαφή με τον κ. Ομπάμα στο Προεδρικό Μέγαρο πλανάσθε πλάνην οικτράν.\nΘα κλειστούν σε ένα δωμάτιο του δευτέρου ορόφου και θα παρακολουθήσουν και την υποδοχή και τη συνάντηση με τον ΠτΔ από την… τηλεόραση. Ποιος ο λόγος συνεπώς να πάει κάποιος στο Προεδρικό; Το ίδιο θα συμβεί και στο δείπνο. Με μία εξαίρεση.\nΣτο δείπνο θα έχουν είσοδο μόνον η ΕΡΤ και το Αθηναϊκό Πρακτορείο, αλλά και οι αμερικανοί δημοσιογράφοι που συνοδεύουν τον πρόεδρο Ομπάμα. Το μόνο προνόμιο που θα έχουν όσοι εξασφαλίσουν διαπίστευση είναι ότι θα μπορούν να κυκλοφορούν στο κέντρο της Αθήνας. Αφήστε που κάτι άκουσα για κλήρωση ποιοι θα εισέλθουν στο Μέγαρο Μαξίμου.\nΕίδα με μεγάλη χαρά την αναπαραγωγή του μενού το οποίο θα προσφερθεί στο κ. Ομπάμαστο Προεδρικό Μέγαρο. Το αναπαρήγαγαν άπειρα μέσα μαζικής ενημέρωσης, παλαιά και νέα. Ελάχιστα ανέφεραν την πηγή, ορισμένα μάλιστα, τα πιο θρασεία, το παρουσίασαν ως δικό τους. Αλήθεια, έως πότε θα συνεχίζεται αυτή η λεηλασία εναντίον του ΒΗΜΑτοδότη;\nΥπάρχει και μια άλλη κατηγορία ανοήτων που επιχειρούν (μη έχοντας κάτι άλλο παραγωγικότερο να ασχοληθούν) να κάνουν ρεπορτάζ από τον ΒΗΜΑτοδότη με σκοπό (άκουσον-άκουσον) να το διαψεύσουν! Ματαιοπονούν. Τα γεγονότα είναι γεγονότα.\nΚαι εισιτήρια για τον Ομπάμα\nΕισιτήρια εκδίδει η αμερικανική πρεσβεία για την ομιλία του κ. Ομπάμα στο Κέντρο Πολιτισμού του Ιδρύματος Σταύρος Νιάρχος. Ισχύουν μόνο για ένα άτομο, αλλά: Δεν μπορείς να το… πουλήσεις. Το εισιτήριο είναι απαραίτητο αλλά δεν εγγυάται την είσοδο! Ολοι οι προσκεκλημένοι θα περάσουν στο έλεγχο ασφαλείας και απαγορεύεται να φέρουν μαζί τους αιχμηρά αντικείμενα, ομπρέλες, υγρά και… πανό.\nΣυγχώνευση ΝΔ – ΠαΣοΚ στο ΤΕΕ\nΜπορεί η πρόταση για δημιουργία ευρωπαϊκού συναγερμού με τη σύμπραξη όλων των φιλοευρωπαϊκών κομμάτων να μην προχωρεί, ωστόσο στις επαγγελματικές ενώσεις η ένωση έγινε πραγματικότητα από… σπόντα. Οπως μαθαίνω, κάποια στελέχη από τη Χαριλάου Τρικούπη στηρίζουν άλλο ψηφοδέλτιο και όχι την «πράσινη» Δημοκρατική Συμπαράταξη Μηχανικών. Το νέο «ερμαφρόδιτο», κατά κάποιους, ψηφοδέλτιο με το όνομα «Πρόοδος και Αναβάθμιση ΤΕΕ» δημιουργήθηκε από πρώην «πράσινα» και «μπλε» μέλη. Οσοι δηλαδή πρόδωσαν τη γαλάζια παράταξη Δημοκρατική Κίνηση Μηχανικών ενώθηκαν με όσους «αποβλήθηκαν» (εξαιτίας της σχέσης που είχαν με την υπόθεση της Τράπεζας Αττικής) από τη Δημοκρατική Συμπαράταξη Μηχανικών .\nΗ Λούκα και ο Ντάνιελ Μπλέικ\nΧρόνο για τον εαυτό της έχει βρει η πρώην πρόεδρος της Εθνικής Τράπεζας Λούκα Κατσέλη μετά την αποχώρηση της από την ηγεσία του πιστωτικού ιδρύματος. Πράκτορας μου την εντόπισε σε κινηματογράφο να παρακολουθεί την εξαιρετική ταινία «Εγώ, ο Ντάνιελ Μπλέικ» (I, Daniel Blake).\nΗ αγγλική ταινία, σκηνοθεσίας Κεν Λόουτς διηγείται την ιστορία του 59χρονου ξυλουργού Ντάνιελ Μπλέικ που έπειτα από ένα σοβαρό καρδιακό επεισόδιο δεν μπορεί να δουλέψει και περιμένει το κρατικό επίδομα για να ζήσει. Η ιστορία προκαλεί μεγάλα φορτία συγκίνησης δεδομένου ότι ο Ντάνιελ Μπλέικ έρχεται αντιμέτωπος με τη σκληρή γραφειοκρατία που του δημιουργεί διαρκώς προσκόμματα και τον οδηγεί σε αδιέξοδα.\nΗ Λούκα βρήκε αφορμή να παραληρήσει την Οδύσσεια του Ντάνιελ Μπλέικ με αυτή που περνούν χιλιάδες συμπολίτες μας, λόγω των κατακρεουργημένων από το Μνημόνιο ( τοποίο να σημειώσω έχει και αυτή ψηφίσει) δομών κοινωνικής στήριξης και περίθαλψης. «Η πραγματικότητα ξεπερνά και την πιο νοσηρή φαντασία», ακούστηκε να λέει.\nΤι είναι αυτό που ενώνει σήμερα τους υπερθεματιστές μετά την απόφαση του Συμβουλίου της Επικρατείας η οποία θεωρεί αντισυνταγματικό το νόμο Παππά;\nΗ προσπάθεια που καταβάλλουν από κοινού (και ο καθένας ξεχωριστά) να τους επιστραφούν τα χρήματα που κατέβαλαν για την πρώτη δόση, σ΄αυτόν τον ανεκδιήγητο διαγωνισμό για τις τηλεοπτικές άδειες..\nΓια παράδειγμα ο Γιάννης Αλαφούζος (Σκαϊ) ζητεί να του επιστραφούν τα 14.5333.333,33 ευρώ (ακριβώς) που κατέβαλε ως πρώτη δόση.\nΑλλά η κυβέρνηση κάνει πως δεν καταλαβαίνει. Μάλλον τους διαμηνύει ότι θα τους επιστρέψει τα χρήματα μόλις καθαρογραφεί η απόφαση του Συμβουλίου της Επικρατείας.\nΉ, να υποθέσω, πώς δεν έχει τα χρήματα και ψάχνει να τα βρει; Πάντως επέστρεψε σε όλους τα τρία εκατομμύρια της εγγύησης, πράγμα που σημαίνει ότι και ο κ. Καλογρίτσας (αυτός με τα βοσκοτόπια) πήρε τα χρήματά του πίσω.\nΒραδιά Καραμανλή για την Μαριέττα\nΗταν μια βραδιά για τον πρώην πρωθυπουργό Κ. Καραμανλή η εκδήλωση που έγινε στη Λαμία για την Μαριέττα Γιαννάκου στην οποία παρέστησαν περί τα 1.500 άτομα.\nΚατά τον περιφερειάρχη Κ. Μπακογιάννη «ο Καραμανλής έτυχε θερμότατης υποδοχής, τον αποθέωσαν» όταν εισήλθε στην εκδήλωση. Είπε μάλιστα ότι είναι ιδιαίτερα χαρούμενος για την παρουσία Καραμανλή, τονίζοντας την ανάγκη συναίνεσης υπερβάσεων των πολιτικών διαφορών σε κρίσιμες τομείς.\nΟ Νικήτας Κακλαμάνης έκανε μια συγκινητική ομιλία για την Μαριέττα Γιαννάκου σκιαγραφώντας την πολιτική της διαδρομή σημειώνοντας παράλληλα ότι «τα ψέματα του ΣΥΡΙΖΑ έγιναν αυταπάτη και η αυταπάτη τελικά πολιτική αυταπάτη.\nΓια την Μαριέττα Γιαννάκου μίλησαν, επίσης, ο αντιπρόεδρος της Νέας Δημοκρατίας Κωστής Χατζηδάκης, ο πρώην βουλευτής Ευριπίδης Στυλιανίδης ο βουλευτής πρώην υπουργός Χρήστος Σταϊκούρας και ο βουλευτής του ΣΥΡΙΖΑ στη Φθιώτιδα Θανάσης Μιχελής.\nΠαρόντες ήταν οι βουλευτές του ΣΥΡΙΖΑ Απόστολος Καραναστάσης και Γιάννης Σαρακιώτης όπως επίσης ο βουλευτής της ΝΔ Ευάγγελος Μπασιάκος, ο Κώστας Πάσχος που χρημάτισε επί χρόνια στενός συνεργάτης του Κ. Καραμανλή για θέματα Εκπαίδευσης και Νεότητας και οι πρώην βουλευτές Κώστας Μαρκόπουλος, Ανδρέας Κουτσούμπας, Σπύρος Ταλιαδούρος κ.α\nΠοιοι θα φάνε με τον Ομπάμα\nΤο κρατούσαν ως επτασφράγιστο μυστικό, αλλά αργά το βράδυ της Δευτέρας άφησαν από την Προεδρία της Δημοκρατίας να διαρρεύσει ποίοι τελικά θα είναι οι συνδαιτυμόνες του Προέδρου Ομπάμα στο δείπνο που θα παραθέσει προς τιμή του ο Πρόεδρος της Δημοκρατίας Πρ. Παυλόπουλος:\nΠάρτε χαρτί και μολύβι και σημειώστε: Πρωθυπουργός Αλ. Τσίπρας. αρχηγός της αξιωματικής αντιπολίτευσης Κ. Μητσοτάκης και ουδείς άλλος πολιτικός αρχηγός…\nΜε τον Β. Λεβέντη να διαμαρτύρεται που δεν τον κάλεσαν. Πρόεδρος της Βουλής Ν. Βούτσης , αντιπρόεδρος της κυβέρνησης Ι. Δραγασάκης και οι υπουργοί: Π. Καμμένος, Νίκος Κοτζιάς, Ευ. Τσακαλώτος, Ι. Μουζάλας, και Δ. Τζανακόπουλος.\nΕχει προσκληθεί επίσης ο αρχιεπίσκοπος κ. Ιερώνυμος, Πρόεδρος της Ακαδημίας, Πρόεδροι των ΑΕΙ, πρώην Πρόεδροι της Δημοκρατίας και 50- 60 αμερικανοί που συνοδεύουν τον κ. Ομπάμα.\nΑπό την Προεδρία της Δημοκρατίας επιβεβαιώθηκε πως δεν κλήθηκε κανένας δημοσιογράφος ή εκδότης. Το μόνο τώρα που απομένει να μάθουμε είναι τι δώρο θα προσφέρει ο Πρ. Παυλόπουλος στον απερχόμενο αμερικανό πρόεδρο.


βολεύω - SLANG.gr\n1 ορισμός για βολεύω\nορισμός #8704 για βολεύω\nΚάνω σεξ, συνουσιάζομαι. Λέγεται κυρίως σε περιπτώσεις σεξουαλικού αλτρουισμού, όπου εικάζουμε ότι μια γυναίκα έχει ανάγκη από σεξ, και προσφέροντάς της το της κάνουμε εξυπηρέτηση. Λ.χ. σε χήρες, γυναίκες ναυτικών, ζωντοχήρες κ.ο.κ. Δηλαδή σε περιπτώσεις, όπου πηδάμε για τη φουκαριάρα τη μάνα μας.\nΚυριολεκτικά αυτό που κάνουν οι οιοιδήποτε βολευτές, και μπάρμπες που πληθαίνουν στην Ελλάδα. Λέγεται πολύ στον στρατό από το βύσμα.\nΕίχε πολλά προβλήματα η κυρα-Ευανθία. Χήρεψε, πώς να ζήσει με αυτά που της άφησε ο μακαρίτης; Τελικά, αναγκάστηκε να πουλήσει και το σπίτι της. Την περισυνέλεξα, την φιλοξένησα. Ε, να μην την βολέψω κιόλας; Κρίμας, είναι νέα γυναίκα!\n- Ου κακομοίρη! Στην Γκατζολία σε στείλανε; Μην ανησυχείς, θα σε βολέψω!\n- Ναι, αλλά όταν λέμε βόλεμα, εννοούμε Αθήνα! Μην με στείλετε σε καμία ζούγκλα με τον Ταρζάν!\nΔημοσιεύτηκε 2009-01-18 15:37:15+00:00\nΤελευταία επεξεργασία 2009-01-19 08:18:39+00:00\nΥΓ. Συνεκδοχικά βέβαια και οποιοδήποτε άλλο πήδημα. Λέγεται, νομίζω, και για φάσεις πληθωρισμού, για φάσεις πολυφασικές, όπου τίθεται η διερώτηση πώς θα καταφέρει ο ήρωας να βολέψει περισσότερες γυναίκες σε ένα βολικό κάπως σχήμα.\nΛ.χ. Μια χαρά ο Τζαίημς Μποντ στην ταινία. Βόλεψε και την Ρωσίδα πρακτόρισσα, βόλεψε και την Αγγλίδα γραμματέα!


Ι.Ν.Αγίας Βαρβάρας Πατρών κ' Οσίου Σάββα: Επιτακτική αναγκη συνεχούς μαρτυρίας\nΟ λόγος για τη θέση των χριστιανών μέσα στον κόσμο. Οι πιστοί δεν είναι προορισμένοι για το περιθώριο της ζωής και την απομόνωση. Δεν κλήθηκαν από τον Θεό για να κλεισθούν στον εαυτό τους και να κάνουν ατομική τους υπόθεση το ευαγγέλιο.\nΤο ευαγγέλιο από τη φύση του είναι το ευχάριστο μήνυμα, ότι ο Χριστός ήρθε στον κόσμο για να «μαρτυρήσει τη αληθεία». Και απέστειλε τους μαθητές Του στον κόσμο να κηρύξουν το ευαγγέλιο «πάση τη κτίσει». Για να είναι οι μάρτυρες της αλήθειας σε κάθε τόπο και χρόνο.\nΟι χριστιανοί στο πέρασμα των αιώνων κλήθηκαν να μαρτυρήσουν την αλήθεια, την πίστη τους στον Ιησού Χριστό. Και στην πρόσκληση αυτή έσπευσαν να καταθέσουν την πίστη τους, να θυσιάσουν τη ζωή τους, χωρίς να κάνουν κανένα συμβιβασμό ή υποχώρηση. Οι μάρτυρες αυτοί της πίστεως και της αλήθειας είναι οι Άγιοι Μάρτυρες της Εκκλησίας μας, οι οποίοι με το μαρτύριο του αίματος και της συνειδήσεως υπέγραψαν ομολογία πίστεως και κήρυξαν το ευαγγέλιο σ’ ολόκληρο τον κόσμο, όπως και η Αγία Βαρβάρα της οποίας τη μνήμη τιμούμε με λαμπρότητα σήμερα. Και μας άφησαν μια βαρειά κληρονομιά που πρέπει να τη διαχειριστούμε με ζήλο και υπευθυνότητα.\nΔυστυχώς σήμερα οι χριστιανοί φαίνεται να έχουμε λησμονήσει την αποστολή μας. Συμβιβαζόμαστε πολλές φορές με τον κόσμο και το πνεύμα του κόσμου τούτου, και αδυνατούμε με τόλμη και παρρησία να καταθέσουμε την πίστη μας. Περιοριζόμαστε σε μία ατομική και χλιαρή πίστη που δεν απαιτεί καμία θυσία. Έχουμε πολλές ίσως θρησκευτικές γνώσεις, αλλά όχι και ανάλογη ζωή που να φανερώνει τη ζωντανή παρουσία του ζώντος Θεού.\nΑυτό στην πράξη σημαίνει άρνηση της αποστολής μας. Φανερώνει μια νεκρή πίστη, μία σχέση εντελώς εξωτερική και επιφανειακή, που αδυνατεί να συγκινήσει και να συγκλονίσει το περιβάλλον μας.\nΒέβαια δεν είναι όλοι οι χριστιανοί σ’ αυτή την κατάσταση. Ευτυχώς υπάρχει και το λείμμα, το υπόλοιπο, που ζει σωστά και καθαρά την πίστη των Αγίων Αποστόλων και Μαρτύρων της Εκκλησίας μας. Και αυτοί εκφράζουν τη γνησιότητα του ευαγγελικού κηρύγματος.\nΑλλά αυτοί δεν πρέπει να μείνουν μόνοι. Σήμερα είναι ανάγκη όλοι οι χριστιανοί να γίνουμε μάρτυρες της ευαγγελικής Αλήθειας, να γίνουμε ζωντανές εικόνες της αληθινής εικόνας που είναι Ιησούς Χριστός. Έχουμε χρέος ν’ αποκαλύψουμε τη ζωή Του στον κόσμο χωρίς νοθείες, προσμίξεις και ευσεβισμούς που απομακρύνουν από την γνησιότητα της ορθόδοξης θεολογίας και ζωής.\nΣήμερα την ορθόδοξη χώρα μας την κατακλύζουν πάσης φύσεως των πιο απίθανων θεωριών, για να προσεταιρισθούν περισσότερους και να τους μεταβάλλουν σε όργανά τους.\nΣ’ αυτή λοιπόν την εποχή οι χριστιανοί οφείλουμε να προβάλλουμε με κάθε σοβαρότητα την αλήθεια της πίστεώς μας στον Ιησού Χριστό. Όχι μόνο με λόγια, αλλά με έργα που να επιβεβαιώνουν, ότι εμείς οι ίδιοι είμαστε ντυμένοι με το νέο ένδυμα της νέας ζωής.\nΟ κόσμος σήμερα έχει ανάγκη την παρουσία του Θεού όσο ποτέ άλλοτε, και εμείς οι χριστιανοί είμαστε υπεύθυνοι για την διάδοση του μηνύματος της αγάπης του Θεού για τον κόσμο στους ανθρώπους που πεινούν και διψούν για λόγο Θεού. Ο κόσμος περιμένει να λάμψει και σήμερα η Αλήθεια του Χριστού στο πρόσωπο και τη ζωή των πιστών για να φωτίσουν τα σκοτάδια της αβεβαιότητος και της απελπισίας που κυριαρχούν στη ζωή πλείστων όσων αδελφών μας.\nΧρόνια πολλά και κάθε ευλογία να δίνει η Αγία μας!\nΠάτερ χρόνια πολλά για την ενορία σας.\nΕτη ευλογημένα με τις πρεσβείες της Αγ.Βαρβάρας.\n5 Δεκεμβρίου 2014 - 3:51 π.μ.\nΧρόνια πολλά και καλη μαρτυρία!!!γιατί χρειάζεται να μαρτυρουμε για την πίστη μας στον Χριστό και να μην ντρεπομαστε γι αυτό..γιατί έτσι είμαστε πραγματικοι χριστιανοι κι όχι θρησκοι απλα ανθρωποι...\n5 Δεκεμβρίου 2014 - 9:19 μ.μ.


H Little Miss Grumpy και η παστέλ γκρίνια της - Oneofus.gr\nH Little Miss Grumpy και η παστέλ γκρίνια της\nΚρίστυ Περρή 6 Νοεμβρίου, 2020\nΠριν από ενάμιση περίπου χρόνο, καθώς η μέρα τελείωνε και χάζευα ασκόπως τις ιστορίες του ίνσταγκραμ με περίσσια αφηρημάδα, είδα να μοιράζεται από αρκετούς φίλους και γνωστούς ένα συγκεκριμένο σκίτσο ξανά και ξανά. Οι ίδιοι σχολίαζαν πόσο τους άρεσε, έβαζαν καρδούλες, έλεγαν ότι τους συγκίνησε και το λάτρεψαν. Τις πρώτες δύο ή τρεις φορές δεν έδωσα ιδιαίτερη σημασία στο τι ακριβώς έβλεπα (όπως είπα, αφηρημάδα) αλλά μετά την τέταρτη αποφάσισα να προσέξω λίγο περισσότερο. Το σκίτσο/illustration είχε ως τίτλο “ΚΡΙΣΕΙΣ ΠΑΝΙΚΟΥ” και η καλλιτέχνης είχε απεικονίσει με εξαιρετικά χαριτωμένο και πρωτότυπο τρόπο το πώς ακριβώς μπορείς να αντιμετωπίσεις μία τέτοια κατάσταση. Τα σχέδιά της είχαν όμορφα χρώματα και στρογγυλές γωνίες, παιχνιδιάρικη γραμματοσειρά και μία τρυφερότητα στην εκτέλεση που μόνο ένα άτομο που έχει έρθει κι αυτό αντιμέτωπο με τις κρίσεις πανικού θα μπορούσε να προσθέσει. Ως μία ακόμα παθούσα, αισθάνθηκα σαν η δημιουργός να με αγκάλιαζε μέσω της τέχνης της. Κι έτσι, όχι μόνο μοιράστηκα κι εγώ το έργο της, αλλά θέλησα να την ευχαριστήσω με ένα προσωπικό μήνυμα.\nΟδηγός επιβίωσης για την κρίση πανικού ❤ διαθέσιμο κάδρο 21×29,7. Μπορεί να μην καταφέρουμε να το ξορκίσουμε με αυτό το κάδρο αλλά ίσως γελάσουμε λίγο εις βάρος του!\nA post shared by Little miss Grumpy ♡ (@littlemiss.grumpy) on Jun 18, 2019 at 4:57am PDT\nΜήνες και μήνες μετά, η Μαρία Παγκάλου (ή Little Miss Grumpy) αποτελεί σίγουρα μία από τις πιο επιτυχημένες illustrators της χώρας. Eίναι εξαιρετικά δραστήρια στις πλατφόρμες της, δουλεύει συνεχώς, τα σχέδια της γίνονται συχνά viral, αναζητάει παντού έμπνευση, κουράζεται και ξαναπροσπαθεί, δεν έχει όση πίστη στον εαυτό της όσο θα έπρεπε, της περισσεύει το αγγλικό χιούμορ και η αγάπη στα MNMs. Βρεθήκαμε για έναν περίπατο στην Πλάκα λίγο πριν το lockdown, ποζάραμε για φωτογραφίες, συζητήσαμε δίπλα σε μπλε λουλούδια και αναρωτηθήκαμε τι άλλο μας επιφυλάσσει το μέλλον. Αλλά κυρίως γκρινιάξαμε.\nΦωτογραφία: Ιωάννα Μορφίνου\nAπό όσο ξέρω το σχέδιο και η ζωγραφική υπάρχουν στην ζωή σου από μικρή ηλικία. Θυμάσαι τι σου άρεσε να ζωγραφίζεις ως παιδί; Πόσο ρόλο έπαιξε και η οικογένειά σου στην αγάπη για την τέχνη;\nΘυμάμαι πάντα να ζωγραφίζω ανθρώπους. Πέρασα από διάφορες φάσεις και ακόμα περνάω ασχέτως από αυτά που δημοσιεύω. Μικρότερη θυμάμαι να χωρίζω τη σελίδα σε μικρά τετράγωνα και να φτιάχνω μια ιστορία ενός κοριτσιού. Μεγαλώνοντας πέρασα από φάσεις όπως το street art, τα πορτραίτα, την ανατομία του σώματος, το γραμμικό σχέδιο. Οι γονείς μου και οι δύο ασχολούνται με την τέχνη, ο καθένας στο δικό του είδος. Με βοηθούσαν να παρατηρώ την τέχνη γύρω μου, να εκτιμώ και να σέβομαι τους καλλιτέχνες. Δεν ήταν τόσο εύκολο να τους πείσω πως θα καταφέρω να βιοποριστώ από τη ζωγραφική, με τον καιρό όμως το συνειδητοποίησαν μόνοι τους. Δεν χρειάστηκε να τους πείσω τελικά σε θεωρητικό επίπεδο και άδικα το προσπαθούσα. Η στήριξη του κόσμου ήταν η μεγαλύτερη απόδειξη πως μπορώ να τα καταφέρω. Και πάντα θα είμαι ευγνώμων για τους ανθρώπους που με πίστεψαν και με πιστεύουν.\nΚάθε δημιουργία σου αποπνέει ταυτόχρονα μία χαρά και μία νοσταλγία. Είναι κάτι που προέκυψε καθώς ανάπτυσσες το προσωπικό σου στιλ ή πηγάζει από την ψυχοσύνθεση σου ως άνθρωπος;\nΘεωρώ πως ό, τι δημιουργεί κανείς πηγάζει από την ψυχοσύνθεσή του. Και έτσι είναι και το σωστό. Οτιδήποτε γίνεται στην τέχνη ερήμην των συναισθημάτων καλό είναι να μην γίνεται. Είναι άοσμο, ανάλατο, άβολο και αδιάφορο. Η χαρά και τα απέναντί της, αν θες κάποιο από αυτά να το πεις νοσταλγία, είναι η βάση μου. Η ισορροπία. Το ένα τρέφει το άλλο κι αυτό είναι που με κρατάει ζωντανή.\nΠιστεύεις πως όταν η τέχνη γίνεται επάγγελμα χάνει κάποιον από τον αυθορμητισμό και την γνησιότητά της; Έχεις έρθει αντιμέτωπη με συμβιβασμούς στην τέχνη σου οι οποίοι προέκυψαν εξαιτίας της bussiness πλευράς της Little Miss Grumpy;\nΑν μπορούσε ο καθένας από εμάς που ασχολείται με την τέχνη να κάνει ό, τι πραγματικά του λέει η περδικούλα του, όλα θα ήταν αλλιώς. Εκτός κι αν δεν τον αφορά καθόλου το οικονομικό κομμάτι. Τον ενδιαφέρει μόνο να εκφραστεί. Στην περίπτωσή μου γίνεται μια μάχη σχεδόν καθημερινά ανάμεσα στο τι θέλω εγώ και το τι θέλει το “κοινό”. Δεν είναι ότι βγάζω σχέδια που δεν με εκφράζουν ή δεν μου αρέσουν, πολλές φορές όμως έχω κάνει κάτι απλώς επειδή μου το ζήτησαν αρκετοί άνθρωποι την στιγμή που είχα όρεξη να κάνω κάτι εντελώς διαφορετικό. Εφόσον βιοπορίζομαι από αυτό προσπαθώ να καλύπτω και τις επιθυμίες εκείνων που τόσο ένθερμα με υποστηρίζουν.\nΠώς σου φαίνεται η μεγάλη απήχησή σου στον κόσμο; Σε τρομάζει ποτέ;\nΗ απήχηση μπορεί να γίνει αντιληπτή από τα σόσιαλ και από τις πωλήσεις, ωστόσο τίποτα δεν συγκρίνεται με την άμεση και ανθρώπινη επαφή. Είναι τελείως διαφορετικό να σου λέει κανείς την άποψή του κοιτάζοντάς σε στα μάτια. Να βλέπω στα μάτια του τα συναισθήματα που ένιωσε με κάποιο από τα σχέδιά μου. Κλεισμένη λοιπόν μέσα στο σπίτι, τα τελευταία τρία χρόνια, και δουλεύοντας σκληρά, δεν έχω καταλάβει ακριβώς αν η απήχηση είναι μεγάλη ή μικρή. Παρά τα πολλά όμορφα μηνύματα που λαμβάνω καθημερινά, δεν μπορώ να πιστέψω ή να καταλάβω ακριβώς κάτι γραπτό. Κοινώς μου λείπει αυτή η άμεση επαφή με τους ανθρώπους που αγοράζουν τη δουλειά μου. Δεν αμφιβάλλω για την απήχηση, αλλά σίγουρα δεν μπορώ να την προσδιορίσω ακριβώς.\nΔεν με τρομάζει τίποτα στη δουλειά μου. Κάνω πολλές φορές ανασφαλείς σκέψεις ή δημιουργώ μόνη μου τρομακτικά σενάρια, αλλά συνεχίζω, για όσο μπορώ και με όλη μου τη δύναμη, να είμαι αυτή που πάντα ήθελα, κάνοντας τη δουλειά που ονειρευόμουν.\nΤα αισθήματα που σου προκαλεί η ζωγραφική και το σχέδιο είναι παρόμοια με αυτά της υποκριτικής; Ή εκεί συναντάς άλλες πτυχές του εαυτού σου;\nΗ υποκριτική και η ζωγραφική για μένα συνδέονται ακράδαντα. Βρίσκω πολλά κοινά στοιχεία μεταξύ τους. Κι αν δεν είχα σπουδάσει ηθοποιός δε θα είχα ούτε αυτές τις επιρροές, ούτε αυτά τα ερεθίσματα, ούτε θα ήξερα πώς να μετατρέψω το κενό άσπρο χαρτί σε έναν χαρακτήρα που σε κοιτά.\nΠοια είναι τα πιο viral σχέδιά σου/best sellers και ποια τα αγαπημένα σου; Συμπίπτουν;\nΔεν ξέρω αν συμπίπτουν κάπου το Φιλί του Κλιμτ και ο David Bowie, ωστόσο αυτά τα δύο έχουν ξεχωριστή θέση στην καρδιά μου. Το πρώτο δε, είναι και το best seller μου. Viral έγινε η κρίση πανικού, όχι για το σχέδιό της, αλλά για το μήνυμα που μοιράστηκε.\nΤο φιλί μου, η σταθερή αξία ❤ photo: @petraki_sofi\nA post shared by Little miss Grumpy ♡ (@littlemiss.grumpy) on Jan 10, 2020 at 7:14am PST\nΠες μας το top 10 των αγαπημένων σου γυναικών illustrators (και από την Ελλάδα αλλά και από το εξωτερικό)\nΘα πω τις Κατερίνα Χαδουλού, Rebecca Dautremer, Fafi, Rafaela Perasinic, Charly Clements, Allegra Parlavecchio, Alona Millgram, Monika Kister, Maria Alekseeva και η Εnsee.\nΠοιες συμβουλές θα έδινες σε άλλα άτομα που θέλουν να μετατρέψουν το ταλέντο τους για το σχέδιο σε επάγγελμα;\nΝα είναι έτοιμα να αντιμετωπίσουν την κακή κριτική. Να αφιερωθούν ολοκληρωτικά με σεβασμό, αγάπη και ταπεινότητα σε αυτό που τους έδωσε η φύση. Να πειθαρχούν και να μην παρεκκλίνουν από τον στόχο τους. Να έχουν πολλή πίστη σε αυτό που ονειρεύονται. Να είναι τυπικοί, σωστοί επαγγελματίες, αξιόπιστοι. Να παθιάζονται αλλά να μην ξεχνάνε τις ανάγκες και τα θέλω τους. Να είναι ειλικρινείς, να ακολουθούν τα γεγονότα και τις ανάγκες της εποχής. Να μην έχουν έπαρση. Να εμπιστεύονται το ένστικτό τους και να τολμούν για όσο αντέχουν.\nPrevious ArticleΠώς λειτουργούν τα διαδραστικά μουσεία του κόσμου στην πανδημία;\nNext Article10 τραγούδια για να γνωρίσεις την Fiona Apple\nΔανάη Μιχαλάκη, παραμένεις αισιόδοξη;\nΚρίστυ Περρή 28 Δεκεμβρίου, 2020\nMυρτώ Μαργαρή 31 Μαΐου, 2021\nH Αντιγόνη Τσαγκαροπούλου και τα fluffy, μαγικά της πλάσματα\nΚρίστυ Περρή 1 Νοεμβρίου, 2020\nΒαγγέλης Περρής 28 Φεβρουαρίου, 2021\nΗ Γεωργία Νταγάκη και η τίγρης που κρύβει μέσα της\nΒαγγέλης Περρής 28 Νοεμβρίου, 2020\nΣημειώσεις από τη συνέντευξη της Λ. Μενδώνη με θέμα τον Δ. Λιγνάδη\nΒαγγέλης Περρής 21 Φεβρουαρίου, 2021


Laptop Asus 15.6" (Ryzen 7-3700U/16GB/512GB SSD/Radeon RX Vega 10) M509DA-EJ943T | Public\nΗ Asus σχεδίασε το M509DA-EJ943T για να σου προσφέρει υψηλής ποιότητας οπτικό-ακουστική εμπειρία, είτε για gaming, είτε σε απαιτητική εργασία. Οι αποκλειστικές τεχνολογίες της ASUS, όπως ο ήχος Sonic Master, κάνουν τις ταινίες, τα παιχνίδια και τη μουσική σου ακόμη απολαυστικότερα!\nΕίναι εξοπλισμένο με οθόνη 15.6" FHD για να βλέπεις τα πάντα καθαρά και ζωντανά. Ο τετραπύρηνος επεξεργαστής AMD Ryzen 7 3700U είναι χρονισμένος στα 2.3 GHz! Την κορυφαία ισχύ αυτού του επεξεργαστή πλαισιώνουν 16GB RAM DDR4 και η ενσωματωμένη κάρτα γραφικών Radeon RX Vega 10 προσφέροντας υψηλές ταχύτητες σε κάθε κατάσταση. Τέλος, με τον σκληρό δίσκο χωρητικότητας 512GB SSD θα απολαμβάνεις κορυφαίες ταχύτητες απόκρισης και προσπέλασης δεδομένων. Διαθέτει card reader και θύρες USB. Η θύρα HDMI θα σου επιτρέψει να προβάλλεις εικόνα σε προτζέκτορα ή τηλεόραση.Τέλος Bluetooth και Wi-Fi θα σε κρατήσουν ασύρματα συνδεδεμένο με περιφερειακά και το ίντερνετ.\nCPU: Ryzen 7-3700U\nΕπεξεργαστής: AMD Ryzen 7-3700U\nΜε 4 πυρήνες, έτσι ώστε να κάνεις τη δουλειά σου εύκολα και γρήγορα, 6 MB cache μνήμης και ικανοποιητική ισχύ, ο AMD Ryzen 7-3700U APU θα ανταποκριθεί περίφημα σε ό,τι κι αν του ζητήσεις.\nΤα 16 GB της μνήμης RAM είναι αρκετά προκειμένου να ικανοποιήσουν εσένα, τον μέσο χρήστη. Θα σου επιτρέψουν να χρησιμοποιείς προγράμματα, να έχεις ανοιχτά πολλαπλά παράθυρα και tabs browsers και γενικώς να «παίξεις» με το σύστημά σου!\nΓια τις multimedia λειτουργίες του laptop σου θα φροντίσει η ενσωματωμένη κάρτα γραφικών AMD Radeon RX Vega 10. Χρησιμοποιεί τη RAM του συστήματος οπότε προσφέρει χαμηλότερη κατανάλωση ενέργειας.\nΤα 512GB SSD σκληρού δίσκου του συστήματος θα σου προσφέρουν τον χώρο που χρειάζεσαι για να αποθηκεύσεις προγράμματα, δεδομένα και αρχεία, δημιουργώντας ακόμα και μια μικρή φορητή βιβλιοθήκη πολυμέσων!\nΤο Asus laptop εξοπλίζεται με ένα από τα πιο ευρέως γνωστά λειτουργικά συστήματα στην παγκόσμια αγορά, και όχι άδικα. Διαθέτει πολυάριθμες εφαρμογές για την διευκόλυνση σου και αποτελεί μία ιδανική λύση για αρχάριους αλλά και έμπειρους χρήστες.\nΤο Asus M509DA-EJ943T δεν θα σε αφήσει παραπονεμένο σε ό,τι αφορά τα της συνδεσιμότητας. Διαθέτει θύρα HDMI για να κανονίσεις τα της εικόνας, καθώς και USB (2.0 & 3.0 & Type-C) θύρες για να συνδέσεις τα διάφορα gadgets και αξεσουάρ σου. Το card reader θα διαβάσει κάρτες Micro SD από κάθε λογής συσκευή ενώ στα ασύρματα, Bluetooth 4.1 και Wi-Fi περιμένουν τις διαταγές σου!\nΑπόκτησε την βέλτιστη δυνατή απόδοση από το laptop σου, με υποστήριξη της προηγμένης μνήμης DDR4 επιτυγχάνοντας πάνω από 29 GB/s στην ταχύτητα ανάγνωσης και 32 GB/s στην ταχύτητα γραφής. Με ταχύτητα μεγαλύτερηαπό 30% σε σχέση με τις προηγούμενες γενιές DDR3-1600, το DDR4-2133 είναι το νέο πρότυπο, με το οποίο θα απολαύσεις την ακραία εμπειρία παιχνιδιού στο ανώτερο επίπεδο!\nΕπεξεργαστής νέας γενιάς Ryzen 7!\nΤα chipset της AMD βασίζονται στην μικροαρχιτεκτονική Zen+, η οποία χαρακτηρίζεται από την βελτιωμένη διαδικασία κατασκευής στα 12nm και την προσθήκη περισσότερων φυσικών πυρήνων CPU. Αυτό το μοντέλο επεξεργαστή υποστηρίζει ρυθμιζόμενο TDP-down των 12 W και TDP-up των 35 W με 4 πυρήνες και 8 threads και ενσωματώνει γραφικά Radeon RX Vega 10 που λειτουργούν με 10 πυρήνες και ο χρονισμός ξεκινά στα 2.3 GHz έως 4 GHz.\nΤο Asus M509DA-EJ943T , συδυάζει την ενσωματωμένη κάρτα γραφικών AMD Radeon RX Vega 10, με την αντιθαμβωτική Full HD οθόνη, παρέχοντας σου μια εντυπωσιακή οπτική εμπειρία, που θα σε καθηλώσει είτε απολαμβάνεις απλές καθημερινές εργασίες, είτε παρακολουθείς μια ταινία!


Συρόμενες Εσωτερικές Πόρτες σε Στυλ Αχυρώνα - Toftiaxa.gr\nΣυρόμενες Εσωτερικές Πόρτες σε Στυλ Αχυρώνα\nby toftiaxa.gr 22 Μαρτίου, 2017, 8:11 μμ 720 Views\nΜια πολύ μοντέρνα τάση για να βελτιώσουμε την εμφάνιση του σπιτιού είναι η χρήση συρόμενων πορτών σε στυλ αχυρώνα. Ταιριάζουν σε οποιοδήποτε στυλ διακόσμησης είτε είναι ρουστίκ είτε βιομηχανικό είτε κλασικό. Επιπλέον καταλαμβάνουν πολύ μικρό χώρο, το σύστημα στήριξης είναι πολύ απλό και μπορούν να χρησιμοποιηθούν και σαν διαχωριστικά χώρων. Για περισσότερη έμπνευση ρίξτε μια ματιά στις παρακάτω ιδέες.\nΔείτε επίσης – 17 Ιδέες για κατασκευές με παλιές Πόρτες\nΔείτε επίσης – 50 ιδέες για πόρτες αποθηκευτικούς χώρους!\nΔείτε επίσης – Μεταμορφώστε τις Πόρτες της Ντουλάπα σας\nPrevious article Αττικό Φυτωριακό Πάρκο και Παγκόσμια Ημέρα Δασοπονίας!\nNext article 19 Ιδέες για να Εντάξετε ένα Παγκάκι στην Τραπεζαρία\n60 Shares9.7k Views\n11 Shares886 Views\nΑττικό Φυτωριακό Πάρκο και Παγκόσμια Ημέρα Δασοπονίας!\n19 Ιδέες για να Εντάξετε ένα Παγκάκι στην Τραπεζαρία


Ολυμπιακός-ΑΠΟΕΛ 0-1: Τον «κρέμασε» ο Λεάλι και η αστοχία του! - Onsports.gr\nOnsports team\t29 Σεπτεμβρίου 2016, 23:55\nΈνα τραγικό λάθος του Ιταλού κίπερ και η δυστοκία του Ολυμπιακού στο σκοράρισμα έδωσαν στον ΑΠΟΕΛ τη δυνατότητα να φύγει με το 1-0 από το «Γ. Καραϊσκάκης».\nΟι Κύπριοι εκμεταλλεύτηκαν τη μια και καλή ευκαιρία που τους παρουσιάστηκε και σόκαραν τον Ολυμπιακό μόλις στο 10ο λεπτό. Χάρη σε κεφαλιά του Σωτηρίου που πρόλαβε τον Λεάλι, ο οποίος έκανε τραγική έξοδο, ο ΑΠΟΕΛ άνοιξε το σκορ και το κράτησε μέχρι τέλους.\nΟ Ολυμπιακός αν έδειξε κινητικός δεν μπόρεσε να σκοράρει. Δεν τελείωσε τις φάσεις που είχε -και η αλήθεια είναι ότι έκανε μπόλικες- καθώς στάθηκε σε αρκετές περιπτώσεις άτυχος και κυρίως άστοχος. Όπως στο 66' όταν ο Μεκρής έσωσε πάνω στη γραμμή την κεφαλιά του Ιντέγε, στο 48' όταν ο Σεμπά σημάδεψε το δοκάρι του Βάτερμαν και στο 80' όταν ο Βάτερμαν έδιωξε με δυσκολία το πλασέ του Ελιονούσι.\nΑυτό ήταν το δεύτερο «ερυθρόλευκο» δοκάρι καθώς είχε προηγηθεί ακόμη ένα στο πρώτο ημίχρονο, με απευθείας εκτέλεση κόρνερ του Φορτούνη που αντικαταστάθηκε στο 64' με ένα άκρως απίστευτο σκηνικό. Η ταμπέλα έδειξε το νούμερο του Μάριν προκειμένου να τον αντικαταστήσει ο Ελιονούσι, ωστόσο, μετά από αποδοκιμασίες του κόσμου ο Μπέντο πήρε πίσω την αλλαγή και έβγαλε μετά από μερικά δευτερόλεπτα τον Έλληνα μεσοεπιθετικό!\nΜε το αποτέλεσμα αυτό ο ΑΠΟΕΛ έφτασε τους 6 βαθμούς στον όμιλο και την πρωτιά, ενώ ο Ολυμπιακός έμεινε στους 3.\nPieros Sotiriou Goal HD - Olympiacos 0... από HoFoot\n2 λεπτά πριν ΑΕΚ: Ο Γιακουμάκης και ο… Μπογέ


El cielo – speakinkabout\n17 Οκτωβρίου 2017 από elenideliDon't Speak, Ψυχε-Δελή-α\nΑν σε ρωτούσε ένας τυφλός, τι χρώμα έχει ο ουρανός, τι θα του απαντούσες;\nΗ πιο κοινότυπη απάντηση θα ήταν, «μπλε».\nΌμως εγώ σε ρωτάω, πως εξηγείς σε έναν άνθρωπο που έχει γεννηθεί χωρίς την όρασή του, τι χρώμα είναι το μπλε του ουρανού;\nΠως του εξηγείς ποιο είναι το μπλε του ουρανού, ‘όταν δεν έχει δει τα άλλα χρώματα για να το ξεχωρίσει;\nΌταν μπορεί στη φαντασία του, για το μπλέ του ουρανού, να απεικονίζεται το πράσινο. Το κίτρινο, το κόκκινο.\nΤι είναι το μπλε του ουρανού για εκείνον;\n– Πώς θα το εξηγήσεις, όταν καλά καλά δε ξέρεις τι είναι για εσένα; –\nΠως εξηγείς σε κάποιον που δεν έχει ερωτευτεί ποτέ, τον έρωτα;\nΔεν είναι λίγο λογικό, να τον μπερδεύει με τον ενθουσιασμό; τη συνήθεια; την έλξη;\nΣυχνά θα τους ακούσεις να λένε, «ερωτεύτηκα» τη Δευτέρα, τη Παρασκευή όμως θα έχουν αλλάξει γνώμη.\nΠως εξηγείς σε αυτούς του ανθρώπους, τους συναισθηματικά τυφλούς (και ας μου επιτραπεί, ανώριμους), τι εστί έρωτας;\nΣε αυτόν, όπως και στον εκ γεννητής τυφλό, τους εξηγείς πως ο έρωτας, όπως και ο ουρανός μπορεί να πάρει πολλά χρώματα και πως εξαρτάται από το ποιος σου απαντά την ερώτηση.\nΓιατί για εμένα, από την δική μου οπτική γωνία και με τη δική μου φαντασία, ο ουρανός έχει ένα βαθύ σκούρο χρώμα, με συννεφιασμένη όψη, που δε κρύβει όμως το φεγγάρι. Το αφήνει να φωτίσει μικρές λεπτομέρειες της νύχτας, που κάνουν η διαφορά.\nΓια κάποιον άλλο, ο ουρανός του μπορεί να έχει ανοιχτό γαλάζιο χρώμα με ελάχιστα σύννεφα, φωτεινό ήλιο και ήχους από αεροπλάνα που ταξιδεύουν.\nΟ έρωτας δεν μπορεί να οριστεί. Όπως είναι αδύνατη η εξήγηση των χρωμάτων σε έναν τυφλό αν δεν έχει φαντασία.\nΟ έρωτας για τον κάθε ένα είναι κάτι διαφορετικό. Εκφράζεται διαφορετικά, εκδηλώνεται διαφορετικά.\nΜπορεί όμως να έρθει εκείνη η χρονική στιγμή, που θα κοιτάμε και οι δύο, από την ίδια οπτική γωνία. Θα μπορούμε να περιγράψουμε με τις ίδιες λέξεις τι βλέπουμε, και να πούμε με μία φωνή :\n«Τουλάχιστον, για σήμερα κοιτάζουμε τον ίδιο ουρανό».\nblind, cielo, deli, ψυχεδελΗα, lomismocielo, love, sky\nΠροηγούμενο Previous post: Απολύτως δεικτικά\nΕπόμενη Next post: αδρεναλίνη


Econo Lodge Toowoomba Motel & Events Centre από 61€. Μοτέλ σε Toowoomba - KAYAK\n2 Burnage Street, Toowoomba, QLD 4350, Αυστραλία\n+61 746 417 999\nβάσει 1.869 κριτικών\n2 ακόμη προσφορές από 69€\nΣχετικά με την τοποθεσία Econo Lodge Toowoomba Motel & Events Centre\nΑυτό το κατάλυμα (Econo Lodge Toowoomba Motel & Events Centre, Τουούμπα) βρίσκεται στην καρδιά της πόλης, 15 λεπτά με τα πόδια από: Redwood Park και Toowoomba Gastroenterology Clinic. Στις σημαντικές παροχές περιλαμβάνονται γρήγορο check-in, γρήγορο check-out και αποθήκευση αποσκευών. Θέλετε να οργανώσετε μια εκδήλωση σε αυτήν την πόλη (Τουούμπα); Αυτό το μοτέλ διαθέτει χώρο που είναι 250 τετραγωνικά μέτρα και περιλαμβάνει συνεδριακό κέντρο και αίθουσα συνεδριάσεων. Στους χώρους μας θα βρείτε δωρεάν στάθμευση χωρίς παρκαδόρο.\nΦωτογραφίες από το Econo Lodge Toowoomba Motel & Events Centre\nΤο Econo Lodge Toowoomba Motel & Events Centre εφαρμόζει τα εξής μέτρα:\nΔιαθέσιμα δωμάτια στο Econo Lodge Toowoomba Motel & Events Centre\nΠαροχές στο Econo Lodge Toowoomba Motel & Events Centre\nΚριτικές για το Econo Lodge Toowoomba Motel & Events Centre\nΚαλόΒάσει 1869 κριτικών από επαληθευμένους επισκέπτες\n2 Burnage Street, Toowoomba, QLD 4350\nQueens Park1.7 χλμ\nCobb & Co Museum1.9 χλμ\nThe Empire Theatre2.3 χλμ\nGrand Central Shopping Centre3.1 χλμ\nCity Golf Club3.4 χλμ\nLaurel Bank Park3.6 χλμ\nClifford Park Racecourse5.7 χλμ\nPeacehaven Botanic Park11.9 χλμ\nMichael Park12 χλμ\nHighfields Pioneer Village14.1 χλμ\nEcono Lodge Toowoomba Motel & Events Centre: Συχνές ερωτήσεις\nΠού βρίσκεται το Econo Lodge Toowoomba Motel & Events Centre;\nΤο Econo Lodge Toowoomba Motel & Events Centre βρίσκεται στη διεύθυνση 2 Burnage Street, 2,6 χλμ. από το κέντρο της πόλης Toowoomba. Το κοντινότερο αξιοθέατο στο Econo Lodge Toowoomba Motel & Events Centre είναι: Queens Park.\nΠότε είναι το check-in και το check-out στο Econo Lodge Toowoomba Motel & Events Centre;\nΣτο Econo Lodge Toowoomba Motel & Events Centre, το check-in γίνεται στις 14:00 και το check-out στις 10:00.\nΠροσφέρει το Econo Lodge Toowoomba Motel & Events Centre δωρεάν Wi-Fi;\nΝαι, το Econo Lodge Toowoomba Motel & Events Centre προσφέρει δωρεάν Wi-Fi.\nΠροσφέρει το Econo Lodge Toowoomba Motel & Events Centre δωρεάν πάρκινγκ;\nΝαι, το Econo Lodge Toowoomba Motel & Events Centre προσφέρει δωρεάν πάρκινγκ.\nΠροσφέρει το Econo Lodge Toowoomba Motel & Events Centre δωρεάν μεταφορά αεροδρομίου;\nΌχι, το Econo Lodge Toowoomba Motel & Events Centre δεν προσφέρει δωρεάν μεταφορά αεροδρομίου.\nΠόσο απέχει το Econo Lodge Toowoomba Motel & Events Centre από το αεροδρόμιο;\nΤο Econo Lodge Toowoomba Motel & Events Centre απέχει 18,1 χλμ. από το Toowoomba Brisbane West Wellcamp. Το Econo Lodge Toowoomba Motel & Events Centre απέχει 114,3 χλμ. από το Brisbane.\nΈχει πισίνα το Econo Lodge Toowoomba Motel & Events Centre;\nΌχι, το Econo Lodge Toowoomba Motel & Events Centre δεν έχει πισίνα.\n9% φθηνότεροCoachman Motel7.9 Καλό (353 κριτικές)0,11 χλμΕξωτερική πισίνα, Υπηρεσία δωματίου, Δωρεάν Wi-Fi+55€\nEastgate On The Range Motel9 Εξαιρετικό (803 κριτικές)0,19 χλμΕστιατόριο, Μπαρ/Σαλόνι, Υπηρεσία δωματίου+82€\nTourist Road - 2 Bedroom Unit9 Εξαιρετικό (1 κριτική)0,33 χλμΚουζίνα, με κλιματισμό, Πλυντήριο ρούχων+129€\nTourist Road - Studio Unit10 Εξαιρετικό (1 κριτική)0,33 χλμΚουζινάκι, με κλιματισμό, κλινοσκεπάσματα+86€\nΔείτε τα φθηνότερα καταλύματα σε Toowoomba\nMotel Glenworth8.6 Εξαιρετικό (199 κριτικές)0,45 χλμΥπηρεσία δωματίου, Δωρεάν Wi-Fi, Τσαγιέρα/καφετιέρα+68€\nBlue Violet Motor Inn8.6 Εξαιρετικό (258 κριτικές)0,88 χλμΕξωτερική πισίνα, Υπηρεσία δωματίου, Δωρεάν Wi-Fi+68€\nWhiteoaks Motel & Lodges8.3 Εξαιρετικό (168 κριτικές)0,65 χλμΕξωτερική πισίνα, Δωρεάν Wi-Fi, Δωρεάν πάρκινγκ+76€\nΔείτε τα προτεινόμενα καταλύματα σε Toowoomba\nMonte Christo A Rare Gem In East Toowoomba10 Εξαιρετικό (2 κριτικές)1,06 χλμΚουζίνα, wifi, ταράτσα/βεράντα+118€\nCohoe10 Εξαιρετικό (1 κριτική)1,26 χλμΚουζίνα, γκριλ+190€\nViola House9.9 Εξαιρετικό (13 κριτικές)1,11 χλμΚουζίνα, ταράτσα/βεράντα, Βεράντα+132€\nΑναζητήστε εκπτώσεις για το Econo Lodge Toowoomba Motel & Events Centre σε Toowoomba με την KAYAK. Αναζητήστε τη φθηνότερη προσφορά ξενοδοχείου για το Econo Lodge Toowoomba Motel & Events Centre σε Toowoomba. Η KAYAK ψάχνει σε εκατοντάδες ταξιδιωτικές ιστοσελίδες για να σας βοηθήσει να βρείτε και να κάνετε κράτηση στο Econo Lodge Toowoomba Motel & Events Centre με την προσφορά που σας ταιριάζει καλύτερα. από 61€/βράδυ (οι πιο πρόσφατες τιμές για το ξενοδοχείο).


Champions League πόλο: Έπεσε μαχόμενος ο Ολυμπιακός, πρωταθλήτρια Ευρώπης η Φερεντσβάρος – Taklin.gr\nChampions League πόλο: Έπεσε μαχόμενος ο Ολυμπιακός, πρωταθλήτρια Ευρώπης η Φερεντσβάρος\nΈσπασαν καρδιές το βράδυ του Σαββάτου (08.06.2019) στο Ανόβερο. Ο τελικός του Champions League στο πόλο, ανάμεσα στον Ολυμπιακό και τη Φερεντσβάρος ήταν ένα ματς διαφήμιση για το άθλημα. Στο τέλος όμως, αν και ανέτρεψε τα εις βάρος του δεδομένα, ο Ολυμπιακός δεν κατάφερε να πανηγυρίσει την back to back κατάκτηση του πρωταθλήματος Ευρώπης.\nΗ Φερεντσβάρος χρειάστηκε και αυτή τη φορά τη διαδικασία των πέναλτι (13-14, 10-10 ο κανονικός αγώνας) για να λυγίσει την αντίσταση των «ερυθρολεύκων». Το ήθελε πολύ αυτό το τρόπαιο ο Ολυμπιακός. Όχι μόνο για να μπει στο κλαμπ των ομάδων με δυο κατακτήσεις πρωταθλήματος Ευρώπης σε δυο χρόνια αλλά κυρίως για να μπορέσει να αποχαιρετίσει τον σπουδαίο Γιόζιτ Πάβιτς, τον αρχηγό του που με τις αποκρούσεις του στη διαδικασία των πέναλτι λίγο έλειψε να φέρει τα πάνω κάτω!\nΑλλά η τύχη είχε άλλη γνώμη. Και έστειλε το τρόπαιο του Champions League στην Ουγγαρία. Όχι πως δεν το άξιζαν οι (γεμάτοι αστέρια του παγκόσμιου πόλο) Ούγγροι. Κάθε άλλο. Αλλά ήταν κι αυτή η ανατροπή, η γλύκα που να φέρνεις τα πάνω κάτω, να αγγίζεις την κούπα και να τη χάνεις στα πέναλτι…\n13-14 έληξε το ματς. 10-10 ήταν η κανονική διάρκεια. Και στην ψυχοφθόρα διαδικασία, ο Πάβιτς απέδειξε ξανά την κλάση του αποκρούοντας δυο σουτ αλλά δυστυχώς δεν ήταν αρκετές οι αποκρούσεις αυτές να χαρίσουν στον Ολυμπιακό το δεύτερο πρωτάθλημα Ευρώπης και στον ίδιο το πιο κατάλληλο τέλος στη σπουδαία καριέρα του.\nΟ Ολυμπιακός ξεκίνησε νευρικός. Ήταν άστοχος, είχε προβλήματα στην άμυνα και κυρίως δεν μπορούσε να σκοράρει στον παίκτη παραπάνω (1/5 είχε στο πρώτο 8λεπτο). Η Φερεντσβάρος, που μπορεί να έπαιζε πρώτη φορά σε τελικό αλλά και έμπειρη είναι και γεμάτη… ταλέντο κατάφερνε να διατηρεί το προβάδισμα. Αλλά να ξεφύγει με περισσότερα από τρία γκολ δεν μπορούσε.\nΤο τέλος του δεύτερου 8λεπτού τη βρήκε να προηγείται με 8-5 αφού ο Ολυμπιακός δεν έβρισκε τις λύσεις ούτε στην άμυνα ούτε στην επίθεση. Δέκα λεπτά πριν από το τέλος, αποβλήθηκε ο αρχηγός της Φερεντσβάρος, Ντένες Βάργκα. Ήταν ένα κομβικό σημείο στον τελικό. Το 7-10 στην αρχή της τελευταίας περιόδου έγινε 10-10 και ο τελικός έγινε θρίλερ!\nΣτην τελευταία περίοδο, στην πισίνα ήταν ένας άλλος Ολυμπιακός. Η Φερεντσβάρος είχε δυο δοκάρια, πέντε λεπτά πριν από το τέλος, με τον Ολυμπιακό να είναι βελτιωμένος στην άμυνα αλλά να έχει πρόβλημα στην επίθεση. Με τον Φουντούλημε μειώνει στο 9-10, τον Πάβιτς να αποκρούει και τον Γεννηδουνιά να σκοράρει για το 10-10, το ματς έφτασε στα πέναλτι. Όπως και ο προηγούμενος τελικός που έπαιξαν Ολυμπιακός και Φερεντσβάρος (σ.σ. τον Νοέβριο για το ευρωπαϊκό Σούπερ Καπ με νικητές ξανά τους Ούγγρους).\nΚι εκεί, παρά τις αποκρούσεις του Πάβιτς, η μπάλα έκανε το χατήρι των Ούγγρων. Τα δοκάρια Γούνα, Μυλωνάκη και το άστοχο σουτ του Αργυρόπουλου στην τελευταία εκτέλεση έφεραν την ήττα. Η ιστορία έγραψε πως πρωταθλήτρια Ευρώπης για τη σεζόν 2018-2019 είναι η Φερεντσβάρος.\nΗ σειρά των πέναλτι\nFinals – June 08, 2019 – Hannover\n@OlympiacosSFP 13 14 #FTCwaterpolo\nVIRTUAL LOUNGE https://bit.ly/2DrtrGd\nImages https://bit.ly/2WPvtdF #LENaquatics\n10:56 μ.μ. – 8 Ιουν 2019\nΔείτε άλλα Tweet του χρήστη LEN EuropeanAquatics\nΟκτάλεπτα: 1-3, 4-5, 2-2, 3-0\nΟλυμπιακός (Θόδωρος Βλάχος): Πάβιτς, Μυλωνάκης, Σκουμπάκης, Γενηδουνιάς 5 , Φουντούλης 2, Κάκαρης, Δερβίσης, Μπούσλιε, Μουρίκης 1, Γούνας, Αργυρόπουλος 1, Ομπράντοβιτς 1, Ζερδεβάς.\nΦερεντσβάρος (Ζολτ Βάργκα): Γκάρντονι, Σεντλμάιερ, Κάλαϊ , Πολ, Βάμος 2 , Μέζεϊ 1, Νίκιτς 1, Γιάκσιτς, Γιούνγκερ 2 , Βάργκα , Γιάνσικ, Μίτροβιτς 3 , Βόγκελ.\nMore in Σπορ\nΕπανεκκινούν και τα πρωταθλήματα υδατοσφαίρισης στα τέλη του Ιουνίου\nΗ ΚΟΕ ανακοίνωσε τον προγραμματισμό της για την επανέναρξη των πρωταθλημάτων υδατοσφαίρισης -σε άνδρες, γυναίκες...\nΡΥΘΜΙΚΗ – ΙΚΑΡΟΣ ΚΑΛΑΜΑΤΑΣ: Καλό καλοκαίρι και ραντεβού το Σεπτέμβρη\nΗ αθλητική χρονιά 2019-2020 για τα τμήματα υποδομής του Α.Π.Ο.Κ ΙΚΑΡΟΣ τελείωσε. Ευχαριστούμε όλα...\nΑΡΙΣΤΟΔΗΜΟΣ: Την Κυριακή 21 Ιουνίου στο IDEAL η τακτική γενική συνέλευση\nΟ Αθλητικός Παλαιστικός Σύλλογος Μεσσηνίας «ΑΡΙΣΤΟΔΗΜΟΣ», πραγματοποιεί την τακτική Γενική Συνέλευση για το κλείσιμο...\nΚαράτε “Ling Sung Καλαμάτας”: Δυναμική επιστροφή από αύριο στις προπονήσεις\nΕπιστροφή στις προπονήσεις μετά από δύο μήνες για τον σύλλογο Καράτε Ling Sung Καλαμάτας,...\nRoland Garros: Μπάρντι, η νέα… Βασίλισσα! Δάκρυα από Βοντρούσοβα\nΕκδρομή στις Κολλίνες Αρκαδίας για το 4° “Skiritida Run”


Τρεις φωτογραφίες - γάμου, τοπίου και ταξιδίου γύρισαν από το SWPP (Λονδίνο) με βραβεία (Ιανουάριος 2016)\nΤι να πρωτοθυμηθείς από τις στιγμές που φωτογραφίζεις! Κι όμως, ευτυχώς υπάρχουν οι διεθνείς διαγωνισμοί φωτογραφίας. Αυτοί που σε βάζουν να μετρηθείς ανάμεσα σε εκατοντάδες άλλους φωτογράφους από όλο τον κόσμο. Και που ανεξάρτητα από τις βραβεύσεις, σε κάνουν να ψάξεις, να θυμηθείς και να υποβάλλεις τη συμμετοχή σου. Να αναζητήσεις πάλι τις στιγμές. Να χαμογελάσεις, όσο θυμάσαι όσα συνέβησαν. Να ξαναφέρεις στη μνήμη εκείνα τα πρωϊνά. Το φως. Τη στιγμή. Την αγωνία του κλικ.\nΟ Ιανουάριος του 2016 έφερε τρεις βραβεύσεις φωτογραφίας από το διεθνές Society of Wedding and Portrait Photographers (SWPP) στο Λονδίνο.\nΜια φωτογραφία γάμου, από το γάμο της Λαμπρινής και του Πάνου, βραβεύθηκε στην κατηγορία Wedding Classical. Όσο και αν φαίνεται ως μια κλασική φωτογραφία γάμου (αυτή άλλωστε ήταν η κατηγορία της!), δεν θα ξεχάσω ποτέ πως αυτή η σκηνή δεν έγινε υπό την καθοδήγησή μου! Εκεί όπου φωτογραφιζόμασταν, ο Πάνος έκανε μια “ιπποτική” κίνηση, εντελώς αυθόρμητα και χωρίς να το περιμένω! Δεν χρειάστηκε βέβαια τίποτα περισσότερο για να πατήσω το κουμπί του κλείστρου…\nΗ δεύτερη βράβευση αφορά σε μια φωτογραφία τοπίου. Είναι η θέα που βλέπαμε στο πρωϊνό μας, στην Αρίστη. Σε μια φωτογραφική εκδρομή του Φθινοπώρου. Περισσότερες φωτογραφίες από την Ήπειρο βρίσκονται σε αυτό το κείμενο.\nΗ τρίτη φωτογραφία που βραβεύθηκε από το SWPP, ανήκει στην κατηγορία “Travel Photography“. Είναι μια από τις αγαπημένες μου κατηγορίες. Πρόκειται για ένα από τα ξακουστά γεφύρια της Ηπείρου, που χωρίς να το περιμένω ή να το σχεδιάσω έδειξαν το μέγεθός τους απέναντι στα ανθρώπινα μέτρα, χάρη σε δυο ιερείς, που εκείνη την ώρα το διάβαιναν. Μια φωτογραφία που θα μπορούσε να είναι και μιας άλλης εποχής.\nΌλες οι φωτογραφίες προστέθηκαν στην σελίδα με τις βραβευμένες φωτογραφίες μου.\n« Οι τρεις ημέρες που συνάντησα το Φθινόπωρο – Ζαγοροχώρια, ΉπειροςΔύο νέοι άνθρωποι. Ένα αισιόδοξο νέο ξεκίνημα. Μια βόλτα, απόγευμα Κυριακής. »\nΣΤΕΒΗ - ΠΟΛΛΑ ΜΠΡΑΒΟ!!!!!ΤΙΠΟΤΑ ΔΕΝ ΕΙΝΑΙ ΤΥΧΑΙΟ! ΟΙ ΦΩΤΟΓΡΑΦΙΕΣ ΣΟΥ ΕΞΑΙΡΕΤΙΚΕς!!!! ΝΟΜΙΖΩ ΕΧΕΙΣ ΦΥΓΕΙ …..ΜΑΚΡΙΑ!!!!\nI&A - Παρα πολύ ομορφες φωτογραφίες! Συγχαρητήρια!! Συνεχισε δυνατά!\nYannis Larios - Σας ευχαριστώ πολύ!


Jack & Jones BOMB ORIGINALS μπλέ - Δωρεάν Αποστολή στο Spartoo.gr ! - Υφασμάτινα Μπουφάν Man 40,80 €\nΑυτό το χειμώνα, πρέπει να επενδύσουμε στο φουσκωτό μπουφάν ώστε να προστατευθούμε από το κρύο και παράλληλα να είμαστε στη μόδα. Φτιαγμένο από πολυεστέρα (100%) και μπλε χρώμα, η μάρκα Jack & Jones δεν άφησε τίποτα στην τύχη όσον αφορά την άνεση και τη λάμψη! Ένα μοντέλο στο οποίο κανείς δε θα μπορούσε να αντισταθεί!\nΔεν υπάρχουν διαθέσιμες γνώμες για το Jack & Jones - BOMB ORIGINALS


GREEK-ACTIVITY: Ραγδαίες εξελίξεις! Η Αθήνα καθαρογράφει τη συμφωνία - Οι θεσμοί το ξέρουν; - Τι μέτρα προβλέπονται σύμφωνα με το Μαξίμου\nΡαγδαίες εξελίξεις! Η Αθήνα καθαρογράφει τη συμφωνία - Οι θεσμοί το ξέρουν; - Τι μέτρα προβλέπονται σύμφωνα με το Μαξίμου\n- Κυβερνητικές πηγές αναφέρουν πως η συμφωνία προβλέπει χαμηλά πρωτογενή πλεονάσματα για τα πρώτα χρόνια\n- Ξεκαθαρίζει η Αθήνα πως δεν θα υπάρξουν περικοπές σε μισθούς και συντάξεις\n- Κόβονται όλες οι πρόωρες συνταξιοδοτήσεις και ανοίγει η συζήτηση για αναδιάρθρωση του ασφαλιστικού\nΕπισημαίνουν δε πως είναι χαρακτηριστική η διαφοροποίηση μεταξύ των θεσμών, όταν οι μεν Ευρωπαίοι [Κομισιόν και ΕΚΤ] ζητούν μια γρήγορη ως το τέλος Μαΐου συμφωνία, το δε ΔΝΤ, μέσω αξιωματούχων του, σημειώνει ότι "θα πρέπει να υπάρχει ολοκληρωμένη προσέγγιση, όχι μια γρήγορη και πρόχειρη δουλειά".\nΟι πηγές πάντως αναφέρουν πως η κυβέρνηση "έχει κάνει το χρέος της, έδειξε εμπράκτως ότι θέλει ρεαλιστική συμφωνία. Ήρθε η ώρα οι θεσμοί να αναλάβουν τις ιστορικές ευθύνες τους απέναντι στην Ελλάδα και στο κοινό ευρωπαϊκό όραμα".\nστις 5:41:00 μ.μ. Ετικέτες ΕΛΛΗΝΙΚΗ ΠΟΛΙΤΙΚΗ


Η Σκάρλετ Γιόχανσον μιλά χωρίς αναστολές για το σεξ, την πολιτική και τη ζωή της | Athens Voice\n04.06.2017 | 16:19\nΗ Σκάρλετ Γιόχανσον μιλά χωρίς αναστολές για το σεξ, την πολιτική και τη ζωή της\nΗ σταρ του σινεμά έγινε εξώφυλλο σε γνωστό περιοδικό και δεν φοβάται να μοιραστεί τις απόψεις της\nΦιγουράροντας στην πρώτη σελίδα του Cosmopolitan για το μήνα Ιούλιο, η Σκάρλετ Γιόχανσον παίρνει το ρίσκο και εκφράζει τα πιστεύω της για όσα την απασχολούν, αδιαφορώντας για τις αντιδράσεις.\nΗ 32χρονη ηθοποιός, που έχει σπάσει κάθε ρεκόρ επιτυχίας στον κινηματογράφο δηλώνει πως «οποτεδήποτε κι αν μιλάς δημόσια, είναι πάντα ένα ρίσκο».\n«Έτσι δεν είναι; Ίσως χάσεις κάποιους θαυμαστές. Αλλά αν έχεις κάτι να πεις, μπορεί να έχει τρομερή επίδραση. Ελπίζω η κόρη μου να βρει τη φωνή της και να νιώσει ότι μπορεί να συμμετέχει σε κάθε συζήτηση. Μεγάλωσα σε ένα περιβάλλον που ενθάρρυνε τον ακτιβισμό, οπότε δεν σκέφτηκα ποτέ τι αντίκτυπο θα είχε αυτό στην καριέρα μου. Αλλά ξέρω ότι είναι μια πολυτέλεια και πως δεν έχουν όλοι αυτήν την πολυτέλεια» τονίζει.\n«Όταν οι γυναίκες μιλούν για το πόσο απολαμβάνουν το σεξ, είναι σχεδόν κάτι το απαγορευμένο. Το να έχεις μια υγιή σεξουαλική συμπεριφορά, σε κατατάσσει αμέσως σαν τσούλα. Ότι δεν έχεις ηθική και ότι δεν μπορείς να είσαι σε μια μονογαμική σχέση. Τη στιγμή που μιλάς για το πόσο ευχαριστιέσαι το σεξ, αυτό παραμένει ταμπού» δηλώνει.\n«Το ότι μιλάω συνεχώς για τον οικογενειακό προγραμματισμό ελπίζω πως βοηθάει στο να ακούγεται ως κάτι οικείο στα αυτιά των περισσοτέρων. Δεν υπάρχει λόγος να μην μπορούμε να μιλάμε για το δικαίωμα στην αναπαραγωγή. Δεν είναι ντροπή. Φυσικά είναι κάτι ιδιωτικό και αφορά το σώμα της κάθε μίας αλλά πρέπει να διώξουμε μακριά το στίγμα» εξηγεί.\n«Δεν ζητάω από την Ιβάνκα Τραμπ να βγει και να μιλήσει για κάτι που δεν πιστεύει... Ξέρω ότι είναι μπερδεμένο. Είναι ο πατέρας της. Μπορείς να το φανταστείς; Ίσως φοβάται ότι θα την εγκαταλείψει. Είναι πολύ σκληρό να βάλεις τον εαυτό σου στη θέση ενός τέτοιου ανθρώπου. Αλλά πώς αλλιώς μπορείς να κάνεις τη διαφορά;» διερωτάται, παίρνοντας θέση για τα σχόλια και τα σατιρικά σκετς που έχει κάνει κατά καιρούς για εκείνη.


COVID-19: Μεταφέρονται αντισώματα από την εμβολιασμένη μητέρα στο βρέφος μέσω του θηλασμού; | Ygeiamasnews.gr\nYgeiaNews | [email protected] | 11/01/2022 - 06:24\nΟι γυναίκες που έχουν εμβολιαστεί για την COVID-19 μπορούν να μεταφέρουν τα αντισώματα από τα εμβόλια στα βρέφη μέσω του θηλασμού, γεγονός που προσφέρει παθητική ανοσία για τον ιό, σύμφωνα με τις παρατηρήσεις μίας νέας μελέτης από το Πανεπιστήμιο της Μασσαχουσέτης των ΗΠΑ.\nΗ μελέτη δημοσιεύτηκε στο επιστημονικό περιοδικό Obstetrics & Gynecology και εξέτασε τα επίπεδα των αντισωμάτων για τον SARS-CoV-2 στο μητρικό γάλα γυναικών που είχαν κάνει κάποιο από τα mRNA εμβόλια.\nΟι επιστήμονες εξέτασαν επίσης τα επίπεδα των αντισωμάτων για τον SARS-CoV-2 στα κόπρανα των βρεφών.\n«Η έρευνά μας είναι η πρώτη που καταφέρνει να ανιχνεύσει αντισώματα για τον SARS-CoV-2 σε δείγματα κοπράνων από βρέφη που γεννήθηκαν από εμβολιασμένες εγκύους», αναφέρουν οι συγγραφείς.\n«Η ανακάλυψη αυτή είναι ιδιαίτερα σημαντική καθώς δείχνει ότι τα αντισώματα πράγματι μεταφέρονται με τη μητρικό γάλα.\nΚατά συνέπεια, οι γυναίκες που έχουν εμβολιαστεί θα πρέπει να συνεχίσουν κανονικά το θηλασμό καθώς έτσι προσφέρουν παθητική ανοσία στα βρέφη τους», αναφέρουν οι ερευνητές.\nΜία άλλη σημαντική παρατήρηση της έρευνας ήταν ότι τα επίπεδα των αντισωμάτων παρέμειναν υψηλά μέχρι και τον 23ο μήνα της ζωής.\nΣτα πλαίσια της μελέτης τους οι επιστήμονες εξέτασαν 30 θηλάζουσες από τις ΗΠΑ (οι περισσότερες ήταν επαγγελματίες υγείας).\nΟι γυναίκες αυτές είχαν κάνει κάποιο από τα mRNA εμβόλια της COVID-19 από τον Ιανουάριο μέχρι τον Απρίλιο του 2021.\nΗ κάθε γυναίκα έδωσε δείγμα μητρικού γάλακτος πριν τον εμβολιασμό της:\n– 2-3 εβδομάδες μετά την 1η δόση και,\n-3 εβδομάδες μετά τη 2η δόση.\nΟι γυναίκες έδωσαν επίσης δείγματα αίματος:\n-19 ημέρες μετά την 1η δόση και,\n–21 ημέρες μετά τη 2η δόση,\nενώ οι επιστήμονες έλαβαν και δείγματα κοπράνων από τα βρέφη 21 ημέρες μετά τη 2η δόση της κάθε μητέρας.\nΣε όλα τα δείγματα έγινε έλεγχος για την παρουσία IgA και IgG αντισωμάτων τα οποία ήταν ικανά να αναγνωρίσουν την περιοχή RBD της πρωτεΐνης ακίδας του ιού.\nΣε όλα τα δείγματα μητρικού γάλακτος ανιχνεύθηκαν IgG αντισώματα για την περιοχή RBD του SARS-CoV-2, ενώ διαπιστώθηκε και αύξηση στα επίπεδα των κυτταροκινών, ενδεικτική ανοσιακής απόκρισης.\nΑντι-RBD IgG αντισώματα και αντι-RBD IgA αντισώματα ανιχνεύθηκαν στα δείγματα κοπράνων στο 33% και 30% των βρεφών, αντίστοιχα.\nΣτις γυναίκες που παρουσίασαν περισσότερες ανεπιθύμητες ενέργειες από το εμβόλιο τα επίπεδα των αντισωμάτων ήταν υψηλότερα.\nΕίναι σημαντικό να σημειωθεί ότι καμία έγκυος ή θηλάζουσα γυναίκα δεν είχε λάβει μέρος στις κλινικές δοκιμές φάσης 3, με βάση τις οποίες δόθηκε έγκριση στα εμβόλια mRNA.\nΚατά συνέπεια, εκείνη την περίοδο δεν γνωρίζαμε αν τα εμβόλια μπορούν να προστατεύσουν και το βρέφος μέσω του θηλασμού.\nΠλέον, ωστόσο, είναι πλέον σαφές ότι ο εμβολιασμός της μητέρας μπορεί να προσφέρει παθητική ανοσία και στο βρέφος.\nΦωτογραφία: Wendy Wei / Pexels


Τι πρέπει να προσέχετε στα DIY προϊόντα σας! | 26 eco pages\nΤι πρέπει να προσέχετε στα DIY προϊόντα σας!\nΕίναι πολύ δημιουργικό και αρκετά οικονομικό να φτιάχνουμε μόνες μας κάποια πράγματα αλλά χωρίς πρόσβαση σε έν...\nΕίναι πολύ δημιουργικό και αρκετά οικονομικό να φτιάχνουμε μόνες μας κάποια πράγματα αλλά χωρίς πρόσβαση σε ένα αποστειρωμένο περιβάλλον, τα κατάλληλα συντηρητικά και τον ποιοτικό έλεγχο για την εξασφάλιση της κατάλληλης φόρμουλας, διατρέχουμε το ρίσκο μια πιθανής μόλυνσης. Μάθετε μερικούς κανόνες υγιεινής που πρέπει να ακολουθείτε πιστά για όλες τις σπιτικές συνταγές περιποίησης!\nΗ μούχλα, τα βακτηρίδια και οι μικροοργανισμοί υπάρχουν ακόμα και σε υγιείς οργανισμούς αλλά όταν πολλαπλασιαστούν μπορούν να προκαλέσουν προβλήματα. Αυτοί είναι μερικοί απλοί κανόνες:\nΝερό: στις συνταγές που πρέπει να το συμπεριλάβετε, μη χρησιμοποιήσετε νερό βρύσης γιατί ποτέ δεν είναι απόλυτα καθαρό. Προτιμήστε εμφιαλωμένο ή αποσταγμένο νερό.\nΚαθαρά εργαλεία: τα γάντια μιας χρήσης, οι σπάτουλες μιας χρήσης και τα αποστειρωμένα βαζάκια είναι βασική προϋπόθεση για να διατηρηθούν αναλλοίωτα τα προϊόντα.\nΣυντήρηση: πολλά DIY καλλυντικά χρειάζονται διατήρηση εντός ψυγείου. Αυτό γιατί στις χαμηλές θερμοκρασίες μειώνονται οι πιθανότητες ανάπτυξης μικροβίων. Αντίθετα, η υγρασία και η ζέστη είναι το ιδανικό περιβάλλον για να αναπτυχθούν βλαβεροί μικροοργανισμοί.\nΗμερομηνία λήξης: οτιδήποτε φτιάχνουμε μόνες μας με φυσικά συστατικά είναι γρήγορα αναλώσιμο μιας και δεν περιέχει χημικά συντηρητικά. Συνεπώς, πρέπει να καταναλώνεται εντός δύο εβδομάδων.\nΦυσικά συντηρητικά: όταν επιτρέπεται από τη συνταγή, μπορούμε να προσθέσουμε κάποια φυσικά αντισηπτικά όπως το έλαιο δενδρολίβανου, κανέλας και grapefruit. Επίσης, η φυτική γλυκερίνη, το neem oil, το λεμόνι και το ξύδι. Επειδή κάποια από αυτά μπορεί να ερεθίσουν το δέρμα, καλό είναι να κάνετε ένα μικρό τεστ πριν τα δοκιμάσετε.\nΤο μέγεθος: ο καλύτερος τρόπος για να σιγουρέψετε ότι το προϊόν θα είναι κατάλληλο για χρήση πριν χαλάσει, είναι να φτιάχνετε μικρή ποσότητα που θα καταναλωθεί πιο γρήγορα.\nΤέλος, αν παρατηρήσετε περίεργη υφή ή μυρωδιά, απλά πετάξτε το χωρίς δεύτερη σκέψη!\n26 eco pages: Τι πρέπει να προσέχετε στα DIY προϊόντα σας!


εδώ στο νότο: Κι όμως, γυρίζει\nFailure, by Julie De Waroquier\nΤο 2015 ήταν, ανεξαρτήτως των επιμέρους, μια ιστορική χρονιά για την Ελλάδα και την Ευρώπη.\nΓια πρώτη φορά στην Ευρωζώνη αναδείχθηκε, παρά τον ανηλεή πόλεμο, μια κυβέρνηση της Αριστεράς και για πρώτη φορά η αντιλιτότητα τέθηκε ως εναλλακτικό σχέδιο για την Ευρώπη σε ευθεία αντιπαράθεση\nμε τη νεοφιλελεύθερη ορθοδοξία.\nΗ αντίληψη ότι ο ΣΥΡΙΖΑ προσχώρησε στο ΤΙΝΑ είναι λιπόψυχη και ηττοπαθής. Η πραγματικότητα είναι ότι η νεοφιλελεύθερη ρητορική ως "μόνη εναλλακτική" απορρίφθηκε για πρώτη φορά στην Ε.Ε. ως επιλογή επιτυχίας μιας κυβέρνησης και επιβάλλεται μόνο με απειλές και εκβιασμούς.\nΑυτό δεν σημαίνει ότι ο γερμανικός καπιταλισμός έχασε τα ηνία, αλλά τα φραντσάιζ του ΕΛΚ, μέσω των οποίων ο κ. Σόιμπλε κυβερνάει την Ευρώπη, σιγά - σιγά βάζουν λουκέτο. Πέρυσι τέτοιες μέρες είχαμε Σαμαρά, Ραχόι, Κοέλιο. Φέτος όχι...\nΤο αρχικό σχέδιο του ΣΥΡΙΖΑ ήταν διαπραγμάτευση για μια συμφωνία χωρίς προαπαιτούμενα λιτότητας και για μείωση του χρέους. Τα διαπραγματευτικά όπλα ήταν η λαϊκή υποστήριξη και η απειλή ότι θα σταματήσουμε να πληρώνουμε. Είχε γίνει επίσης ένας ανεπίσημος επιτελικός σχεδιασμός για την περίπτωση της ρήξης, ο οποίος δεν επέτρεπε αισιοδοξία.\nΤο κεντρικό σημείο δεν ήταν επιτελικό όμως, αλλά, πολιτικό: Ο ΣΥΡΙΖΑ δεν είχε εξουσιοδότηση να βγάλει τη χώρα από το νόμισμα, άρα δεν μπορούσε να απειλήσει τον πυρήνα της πολιτικής ισχύος των δανειστών. Αυτό που φάνηκε καθαρά ήταν ότι ο Σόιμπλε είχε τη δυνατότητα -και τα λεφτά- να πάει πιο ακραία απ' όσο μπορούσε ο Τσίπρας.\nΟι πολιτικές εξελίξεις στην Ελλάδα την ίδια περίοδο έχουν ενδιαφέρον, με την έννοια ότι ο ΣΥΡΙΖΑ είχε πρωτοφανή λαϊκή υποστήριξη, η οποία επισημοποιήθηκε με το δημοψήφισμα και μάλιστα και την ιδανική σύνθεση. Οι λαϊκές τάξεις ταυτίστηκαν αναφανδόν. Και τώρα ξενέρωσαν ισόποσα, ανεξαρτήτως εκλογικής συμπεριφοράς. Δεν θα μάθουμε ποτέ πώς θα συμπεριφερόταν αυτός ο κόσμος σε περίπτωση ρήξης και οικονομικού πολέμου με άμεση δραστική βραχυμεσοπρόθεσμη μείωση βιοτικού επιπέδου.\nΠάντως, ο ΣΥΡΙΖΑ δεν είχε συγκροτήσει τέτοιο, κίνημα, ικανό να υλοποιήσει την αντίσταση της χώρας σε οικονομικό πόλεμο. Το πιο κομβικό, δηλαδή η αποκατάσταση ή η υποκατάσταση ρευστότητας δεν είχαν καταληγμένες λύσεις. Έχει ενδιαφέρον ότι ούτε η ΛΑΕ ήταν σε θέση να προτείνει κάτι διαφορετικό από την επανάληψη της διαπραγμάτευσης με πιο αξιόπιστη απειλή για το ευρώ. Την ίδια ώρα, η αντιπολίτευση και τα κανάλια έκαναν τη χώρα να θυμίζει... Βενεζουέλα, με την έννοια ότι μιλούσαν με μια φωνή και από κάποια φάση και μετά η φρασεολογία τους ήταν εμφυλιοπολεμική.\nΤελικά, ο Τσίπρας υποχρεώθηκε σε μια λέοντειο για τα συμφέροντα της χώρας και των λαϊκών τάξεων συμφωνία. Το στοίχημα για μια αριστερή κυβέρνηση που αναγκάζεται να εφαρμόσει μια τέτοια συμφωνία είναι να μπορεί να εφαρμόσει πολιτικές που να αντισταθμίζουν τα αποτελέσματά τους. Οι δυνατότητες είναι υπαρκτές, αλλά περιορισμένες σε βασικούς τομείς, πολύ περισσότερες στο πεδίο των ελευθεριών και των δικαιωμάτων. Η σούμα δεν είναι ευχάριστη, κυρίως λόγω της «ματαίωσης» που αισθάνθηκε -και "υποβοηθήθηκε" για να αισθανθεί- πολύς κόσμος.\nΟ ΣΥΡΙΖΑ δεν κατόρθωσε να αφομοιώσει και να χειριστεί πολιτικά αυτήν την εξέλιξη, με αποτέλεσμα τη διάσπασή του και την απώλεια ικανών στελεχών που θα μπορούσαν να δώσουν λύσεις "άουτ οφ δε μποξ" στα θέματα της διακυβέρνησης και να διατηρήσουν σε εγρήγορση το κίνημα. Από τη διάσπαση προέκυψαν τρεις συλλογικότητες (ΛΑΕ, ΑΡΚ, ΔΡΑ) με μεγαλύτερη τη ΛΑΕ, η οποία κατέβηκε στις εκλογές με επιχειρηματολογία και ρητορική "Γουδί" και αποδοκιμάστηκε.\n«Έπρεπε να 'χουμε/τε φύγει από την κυβέρνηση τότε ή τότε ή όταν» είναι ένας μόνιμος απολογιστικός καημός σε παρέες νυν και πρώην συριζαίων. Θεωρητικά, μια τέτοια κίνηση θα διαφύλασσε το κύρος της Αριστεράς και θα εξύψωνε τον Τσίπρα σε γκεβαρικές σφαίρες δημοφιλίας. "Και μετά θα ξανακάναμε εκλογές με σύνθημα έξω από το ευρώ και θα παίρναμε/τε 50%".\nΑυτή η πρόταση στις τελευταίες εκλογές δεν είχε ιδιαίτερη απήχηση. Η βασική δυσκολία είναι ότι πειστικό σχέδιο εκτός Ευρωζώνης δεν έχει παρουσιάσει προς το παρόν κανείς. Πειστικό σημαίνει ότι μας συμφέρει ως λαϊκές τάξεις, περιγράφει πώς θα δουλεύει η οικονομία και ότι το αντέχουμε ως κρατική οντότητα. Δηλαδή, σχέδιο που να έχει ληγμένη και τη διεθνή ένταξη της χώρας, και να απαντάει τι θα κάνουμε με Ε.Ε., ΝΑΤΟ, ΗΠΑ, Ρωσία, ΠΓΔΜ, Κυπριακό, Τουρκία, Ισραήλ, Αίγυπτο κ.λπ. Ένα τέτοιο σχέδιο θα πρέπει να μπορεί ο ψηφοφόρος να το επιλέξει κόντρα στην τρομοκρατία. Η πλευρά των δανειστών έχει τέτοιο σχέδιο.\nΣε κάθε περίπτωση, η επιλογή εθελοντικής παραίτησης από τη διακυβέρνηση της χώρας ή η επιτυχία των συστημικών δυνάμεων μέσα και έξω από την Ελλάδα να πέσει η κυβέρνηση θα ακύρωνε το ευρωπαϊκό σκέλος του αρχικού σχεδίου που ήταν οι εκλογικές νίκες της Αριστεράς στις «μνημονιακές χώρες». Το σχέδιο αυτό έχει πάει ανέλπιστα καλά, ιδίως στο μέτρο που διακηρυγμένος στόχος διά στόματος Σόιμπλε ήταν να γδάρει τον ΣΥΡΙΖΑ και να ανεμίζει το τομάρι του στο Podemos. Όχι μόνο δεν ψάρωσαν οι Ισπανοί, αλλά κάνει νερά και ο Ρέντζι.\nΤο 2016 είναι χρονιά αβεβαιότητας και -μακάρι- δημιουργικής αναταραχής. Το προσφυγικό και το αριστερό κύμα, για πρώτη φορά από τις αρχές της δεκαετίας του '80 στη Ν. Ευρώπη, προοιωνίζονται δραματικές αλλαγές. Η Αριστερά στην Ελλάδα και την Ευρώπη πρέπει να είναι έτοιμη για νέες συγκρούσεις.\nΣτο τέλος, οι καλοί θα κερδίσουν και οι κακοί θα χάσουν.\nΕτικέτες Γ.Κυρίτσης, για την Αριστερά, Ευρώπη, κυβέρνηση ΣΥΡΙΖΑ, πολιτική\nΣυγκέντρωση ενάντια στο χαράτσι για την είσοδο στο...\nΔιαδρομές χωρίς χαρτιά: video για τους Σύρους πρόσ...\n"Ο Καραγκιόζης και οι Καλικάντζαροι" στο 15ο Δημοτ...


Αγορα Amoxicure Χωρις Συνταγη | Αγορα Amoxicure Απο Ελλαδα Φαρμακειο Online\nΑγορα Amoxicure Απο Ελλαδα Φαρμακειο Online\nAmoxicure: Πώς λειτουργεί η διαβούλευση;\nΤο ροχαλητό δεν αποτελεί διαταραχή ύπνου αλλά σύμπτωμα μιας σημαντικής διαταραχής ύπνου, της υπνικής άπνοιας, amoxicure 635mg, 375mg. Κατά κανόνα η ωορρηξία γίνεται την 14η ημέρα. Αν το ζευγάρι έχει περίσσεια εμβρύων μετά την μεταφορά σε φρέσκο κύκλο, τιμη amoxicure στα φαρμακεια online. Στη μέθοδο αυτή, λαμβάνονται τα ωάρια από τις ωοθήκες και στη συνέχεια. Οι δερµατολόγοι σε περιοχές όπου η ονυχοπλαστική γίνεται όλο και, αγορά algiasdin greece. Επίσης, γενικώς η διατροφή μου έχει αρκετή πρωτεΐνη από γιαούρτι. Το τεστ δείχνει μια ευαισθησίαà μεγαλύτερη από 95% και ειδικότηταà που, artrites φαρμακειο. Αν και η έρευνα στην περιοχή έχει κάνει τα τελευταία χρόνια σημαντική. Οι αριθμητικές και οι βλάβες στη δομή των χρωμοσωμάτων ανιχνεύονται με την, amoxicure κόστος online. Σύντομα ακολουθούν ανακοινώσεις για την πλήρη φυτοχημική σύσταση.\nΠώς μπορώ να χρησιμοποιήσω amoxicure;\nΕνα άλλο πρόβλημα που έχω, είναι ότι κάποιες φορές έχω ακράτεια ούρων, κάτι που με κάνει να ντρέπομαι αφάνταστα και να αποφεύγω τις, amoxicillin, clavulanate 635mg, 375mg. Στην ατελή έκτρωση τα στοιχεία της κύησης έχουν μερικώς μόνο αποβληθεί από τη μητριαία κοιλότητα. Όχι δεν είναι αστείο και σίγουρα δεν στεκόμαστε μόνο στα, amoxicure φαρμακεια. Το έμφραγμα του μυοκαρδίου παραμένει η κύρια αιτία θνητότητας, με τους επιστήμονες να κρούουν τον κώδωνα του κινδύνου και να τονίζουν την ανάγκη άμεσης. Η δερματίτιδα μπορεί να οφείλεται σε εσωτερικά αίτια ή να επηρεάζεται από εξωγενείς παράγοντες, τιμη για amoxicure. Επεισόδια μείωση της καρδιακής συχνότητας σε συνδυασμό με μια μείωση στην πίεση του αίματος, ωστόσο, μπορεί να συμβεί, και άλλες. Η πάρεση του προσωπικού νεύρου μπορεί να έχει μια σταθερή κλινική εικόνα, αλλά και να ποικίλει σε ότι αφορά τη χρονική εμφάνιση των διάφορων συμπτωμάτων, dociton τιμή. Στο αγοράκι χρησιμοποιήθηκαν βλαστικά κύτταρα από την αδερφή του η οποία γεννήθηκε. Ανέφερε την πιθανότητα ψώρας, γι' αυτό και έβαλε ιμβερμεκτίνη στο σβέρκο του, αλλά και την πιθανότητα ενδοπαρασίτων, και είπε να πάρω, amoxicure τιμεσ στα φαρμακεια. Το θυλάκιο μεταμορφώνεται σε μια δομή, γνωστή ως ωχρό σωμάτιο, που απελευθερώνει προγεστερόνη και μικρές ποσότητες οιστρογόνου.1,2 Διατηρείται η.\nAmoxicure είναι διαθέσιμες πάνω από τον πάγκο;\nΗ Βήτα-αλανίνη είναι ένα μη απαραίτητο αμινοξύ που χρησιμοποιείται από τα μυϊκά κύτταρα για να συνθέσει καρνοσίνη, Amoxicure (amoxicillin, Clavulanate) 635mg, 375mg. Συγκεκριμένα, ασθενείς με γαστρεκτομή έχουν σχετικό κίνδυνο εμφάνισης καρκίνου στο κολόβωμα 1,5-3 μετά παρέλευση 15-20 ετών. Translation and Meaning of έμβολο, Definition of έμβολο in Almaany Online Dictionary of English-Greek, amoxicure φαρμακειο τιμη online. Φάση ανοσοκαταστολής Συχνές οι ευκαιριακές λοιμώξεις και κάποιων μορφών καρκίνου. Αποφύγετε να φοράτε τεχνητά νύχια ή, τιμη glucofinn στην ελλαδα. Προς τα πίσω έχει το πρόσθιο χείλος του τείνοντος την πλατεία. Αποτελεί βασική εξέταση στη διαγνωστική προσέγγιση αρρυθμιών και διαταραχών του, τιμη amoxicure στην ελλαδα. Ιδιαίτερα όταν η διάγνωση γίνεται αργά. Τώρα που το κρύο και την εποχή της γρίπης είναι εδώ, ένα ιαματικό τονωτικό θα σας βοηθήσει να μείνετε υγιείς και ισχυροί, ώστε να μπορείτε να μην αρρωστήσετε, αγορα amoxicure greece. Παράλληλα αποφεύγουμε μετεγχειρητικά την ουλώδη στένωση του πρωκτού.\nAmoxicure: Σχετικές πληροφορίες σχετικά με την υπερδοσολογία\nΠληροφορίες σχετικά με τη διασυνοριακή απαγωγή ανήλικου τέκνου από γονέα, amoxicure amoxicillin, clavulanate. Με Λιγότερη Προσπάθεια, Επιτυγχάνεις Γρηγοράδα στο Διάβασμα και στη Μάθηση, με Περισσότερη Κατανόηση, Αφομοίωση και Απομνημόνευση Eνδιαφέρει. Συνηθέστερα προβλήματα που προκαλούν κολπική μαρμαρυγή είναι καρδιακή ανεπάρκεια, η στεφανιαία νόσος, η υψηλή αρτηριακή πίεση, οι βαλβιδοπάθειες, τιμή megavital online. Προκαταρκτική εξέταση παρήγγειλε ο εισαγγελέας διαφθοράς, ύστερα από αναφορά-καταγγελία γιατρού σε βάρος Κέντρου Αποθεραπείας. Το πρόβλημα της νυκτερινής ενούρησης είναι ένα κοινό σύμπτωμα στα παιδιά ηλικίας 3-6 ετών, amoxicure χάπια online. Τίποτα από όλα δεν πρέπει να ήταν και ιδιαίτερα καλό. Το στεφανιαίο αθήρωμα είναι κυρίως μια νόσος του αγγειακού τοιχώματος, που προβάλλει στον αυλό μόνον σε προχωρημένο στάδιο όταν, τιμή amoxicure online. Οι τετρακέφαλοι μηριαίοι μύες καταλαμβάνουν το. Κάψιμο λίπους, βελτίωση αντοχής, ευεξία, προστασία από σειρά παθήσεων, φαρμακεια online novofemme. Να εξετάσετε αν ισχύουν ή όχι οι παρακάτω προτάσεις :α.\nΠοια είναι η καλύτερη γενική φαρμακείο σε απευθείας σύνδεση amoxicure;\nΤα αντιαρρυθμικά έχουν μέτρια αποτελεσματικότητα και κίνδυνο προαρρυθμίας, 635mg, 375mg amoxicure. Ωστόσο, οι πρώτες επιτυχείς επεμβάσεις πραγματοποιήθηκαν. Με την ενέργεια του κάµπτει ισχυρά το, amoxicure τιμεσ φαρμακειου. Η ιογενής ηπατίτιδα έχει πλέον εξελιχθεί σε μία από τις κυριότερες αιτίες θανάτου στη Γη, σκοτώνοντας περισσότερους από όσους πεθαίνουν. Διαφραγματική αναπνοή: Τεχνική αναπνοής γιόγκα για το έντονο στρες ή άγχος Οι ασκήσεις αναπνοής ή pranayama, είναι ένα μεγάλο μέρος της, τιμή amoxicure. Η λύσσα είναι λοιμώδης νόσος των ζώων και του ανθρώπου πολύ επικίνδυνη, η οποία μεταδίδεται κυρίως με τα δήγματα των λυσσασμένων. Όπως όλα τα άλλα όργανα στο σώμα μας, ο κόλπος και το αιδοίο δεν έχουν ανοσία στις επιδράσεις του χρόνου, ειδικά κατά τη διάρκεια και μετά, nuril τιμη online. Σύνδρομο σκληροκυστικής σύνδρομο υπερδιέγερσης των ωοθηκών Stein-Leventhal. Αν τώρα το άτομο δεν συνεργάζεται ή είναι σε κώμα, η αντιμετώπιση πρέπει να γίνει στο νοσοκομείο με, παραγγελία amoxicure. Ζελέ στοματικής υγιεινής, με χλωρεξιδίνη και φθόριο.\nΜπορείτε να αγοράσετε Amoxicure (amoxicillin, Clavulanate) 635mg, 375mg σε μία από τις ακόλουθες πόλεις:


Earthsea / Γαιοθάλασσα – Βιβλιοδιαδρομές\nΗ Γαιοθάλασσα είναι ένας μαγικός κόσμος, που έχει προέλθει από την φαντασία της Ούρσουλα Λε Γκεν. Αποτελείται από ένα σύμπλεγμα δεκάδων νησιών, τα οποία περικλείονται από έναν ωκεανό, χωρίς να υπάρχει κάποια μεγάλη ήπειρος. Βασικό χαρακτηριστικό του κόσμου αυτού είναι η ύπαρξη της μαγείας, και κατά συνέπεια σημαντικό ρόλο στις υποθέσεις των ανθρώπων που ζουν στα νησιά παίζουν όσοι έχουν τη γνώση να την χρησιμοποιήσουν.\nΗ Λε Γκεν μας σύστησε στην Γαιοθάλασσα το 1964 με το διήγημα “The Word of Unbinding”, και από τότε έχει γράψει αρκετά βιβλία και διηγήματα που εξελίσσονται εκεί. Εδώ θα δούμε συνοπτικά κάποια από αυτά.\nΟ μαγος του αρχιπελαγους (1968)\nΟ μικρός Γκεντ ζει σε ένα χωριό στο νησί Γκοντ. Όταν μια μέρα μια ομάδα από κουρσάρους αποβιβάζεται στο νησί και κατευθύνεται προς το χωριό με σκοπό να το λεηλατήσει, ο Γκεντ καταφέρνει να τους εμποδίσει, χρησιμοποιώντας μαγικές λέξεις που είχε μάθει από την θεία του. Σύντομα γίνεται μαθητευόμενος ενός μάγου, και τελικά καταλήγει στη σχολή των Μάγων, όπου η ικανότητα και η αλαζονεία του θα τον θέσουν σε μεγάλο κίνδυνο.\nΟι ταφοι του Ατουαν (1971)\nΗ μικρή Τέναρ έχει απομακρυνθεί από την οικογένεια της, και έχει μεταφερθεί στο νησί Ατουάν, όπου είναι ιέρεια, αφιερωμένη στην λατρεία μια διαβολικής θεότητας. Όσο μεγαλώνει συνειδητοποιεί το άσχημο περιβάλλον στον οποίο ζει, ώσπου μια μέρα συναντά τον Γκεντ, ο οποίος έχει έρθει μυστικά στους τάφους αναζητώντας κάτι πολύτιμο.\nΗ πιο μακρινη ακτη (1972)\nΟι Μάγοι σε όλη την Γαιοθάλασσα έχουν αρχίσει και χάνουν την δύναμη τους. Τα ξόρκια που κάνουν αρχίζουν να αποτυγχάνουν, και οι ίδιοι αρρωσταίνουν ή τρελαίνονται. Ο Γκεντ μαζί με έναν νεαρό ακόλουθο αναλαμβάνει να ερευνήσει το μυστήριο, κάνοντας ένα ταξίδι που θα τον φέρει σε πολλά μέρη της Γαιοθάλασσας.\nΗ Τέναρ, παρά τον σημαντικότατο ρόλο που είχε στις υποθέσεις της Γαιοθάλασσας, επέλεξε να ζήσει μια απλή ζωή, σαν σύζυγος ενός αγρότη. Τώρα, πολλά χρόνια έχουν περάσει, ο σύζυγός της έχει πεθάνει, και τα δυο της παιδιά έχουν μεγαλώσει και έχουν φύγει. Συντροφιά της είναι η μικρή Θέρου, ένα τραγικά παραμορφωμένο κορίτσι που κακοποιήθηκε από τους γονείς του, οι οποίοι το πέταξαν στη φωτιά και το άφησαν για πεθαμένο. Κάποια στιγμή η Τέναρ επανενώνεται με τον Γκεντ, και μαζί πρέπει να αντιμετωπίσουν μια διαβολική δύναμη. Σημειώνεται ότι το Τεχανού έχει τιμηθεί με το βραβείο Nebula.\nΑν και μικρά σε αριθμό σελίδων, βρήκα τα βιβλία της Γαιοθάλασσας αρκετά κουραστικά, χωρίς να είμαι σίγουρος γιατί. Σε κάθε περίπτωση, η Λε Γκεν δίνει μεγάλο βάθος στους χαρακτήρες της και δημιουργεί μοτίβα που θα επαναληφθούν σε έργα άλλων συγγραφέων, με πιο προφανή ίσως τη σχέση μαγείας και γλώσσας που την βλέπουμε σχεδόν αυτούσια στο Έραγκον.\nΟ μάγος του αρχιπελάγους 8/10\nΟι τάφοι του Ατουάν 6/10\nΗ πιο μακρινή ακτή 5/10\nΔημοσιεύθηκε την 29/01/2013 Από τον elerran\nThe Case of Charles Dexter Ward / Η Περίπτωση του Τσαρλς Ντέξτερ Γουόρντ


i-JUKEBOX.gr - Chris Eckman plays The Walkabouts + solo works σε τρεις μοναδικές βραδιές στην Ελλάδα!\nΠέμπτη, 21 Μαρτίου 2013 12:41\tΓράφτηκε από: Γιάννης Νέγρης\nChris Eckman plays The Walkabouts + solo works σε τρεις μοναδικές βραδιές στην Ελλάδα!\nΟ Chris Eckman, το ένα μισό των The Walkabouts ετοιμάζεται να μας χαρίσει στις 9, 10 και 11 Απριλίου τρεις μοναδικές βραδιές - μία στη Θεσσαλονίκη, μία στην Καρδίτσα και μία στην Αθήνα, στο Faust - μια ακουστική διαδρομή στην πορεία των The Walkabouts καθώς και στις προσωπικές του δουλειές.\nΘα εμφανισθεί ως ντουέτο μαζί με τον Βernard Kogovsek, στην ηλεκτρική κιθάρα.\n& Solo Works\nΘεσσαλονίκη, Τρίτη 9 Απριλίου, Ζωντανή Μαύρη Τρύπα\nΚαρδίτσα, Τετάρτη 10 Απριλίου, Μαργαρίτα\nΑθήνα, Πέμπτη 11 Απριλίου, Faust\nΗ Carla Torgerson και ο Chris Eckman δημιούργησαν ένα από τα πιο αγαπημένα συγκροτήματα του ελληνικού κοινού, τους The Walkabouts.\nΟι The Walkabouts γράφουν μοναδική μουσική, αισθαντική, σκοτεινή, κινηματογραφική, ένα επιβλητικό road trip με εικόνες από τα τοπία της ερήμου του αμερικάνικου νότου και τις ατελείωτες λεωφόρους που οδηγούν στο Grand Canyon και στο Monument Valley.\nΗ επιλογή των χώρων, που θα εμφανιστεί ο Chris Eckman, έγινε με βάση την εξαιρετικής ποιότητας ατμόσφαιρά τους, κάτι που είναι ζητούμενο και προαπαιτούμενο από έναν καλλιτέχνη που καταθέτει στο κοινό την ψυχή του.\nΌπως άλλωστε έχει δηλώσει ο ίδιος σε παλιότερη συνέντευξη του στο Mixgrill.gr:\n«Έχουμε μια ιδιαίτερη σχέση με την Ελλάδα. Από το πρώτο λεπτό που πήγαμε εκεί ως μπάντα, νιώσαμε μια απίστευτη αίσθηση ζεστασιάς και κατανόησης της μουσικής μας. Μας διέλυσε. Ύστερα από τόσα χρόνια, παραμένει φανταστικό. Νομίζω ότι μπορούμε με σιγουριά να πούμε ότι οι Έλληνες μας καταλαβαίνουν καλύτερα από οποιονδήποτε άλλον. Νομίζω ότι μας καταλαβαίνετε καλύτερα κι από εμάς τους ίδιους!».\nΤελευταία τροποποίηση στις 21 Μαρτίου 2013\nCHRIS ECKMAN: Η φωνή των Walkabouts live στο Six D.O.G.S με τη ΜΗΤΕΡΑ ΦΑΛΑΙΝΑ ΤΥΦΛΗ\nΟ τραγουδιστής των Walkabouts και όχι μόνο, Chris Eckman, επιστρέφει στην Ελλάδα και εμφανίζεται την Παρασκευή 13 Φεβρουαρίου στο Six D.O.G.S., παρέα με τη Μητέρα Φάλαινα Τυφλή.\nChris Eckman: Αισθαντική βραδιά «στην πόλη που ροκάρει»…\nΕμφανίσεις σαν κι αυτές, όπου ακούς, «βλέπεις» και «νιώθεις» μουσική, σίγουρα σου αφήνουν ένα γλυκό συναίσθημα όταν τελειώνουν. Πόσο μάλλον, όταν κατά τη διάρκειά τους ανταμώνουν παλιοί καλοί φίλοι…\nΝΙΚΗΤΕΣ ΔΙΑΓΩΝΙΣΜΟΥ: O Chris Eckman των Walkabouts στη Ζωντανή Μαύρη Τρύπα! Με την υποστήριξη του i-jukebox.gr!\nOλοκληρώθηκε ο διαγωνισμός του i-jukebox.gr σε συνεργασία με τη Ζωντανή Μαύρη Τρύπα, για την εμφάνιση του Chris Eckman (The Walkabouts), αυτή την Τρίτη (9/4) στη Θεσσαλονίκη!\nΚΕΡΔΙΣΤΕ ΠΡΟΣΚΛΗΣΕΙΣ: O Chris Eckman των Walkabouts στη Ζωντανή Μαύρη Τρύπα! Με την υποστήριξη του i-jukebox.gr!\nΤο i-jukebox.gr σε συνεργασία με τη Ζωντανή Μαύρη Τρύπα, προσφέρει στους αναγνώστες του 2 ΔΙΠΛΕΣ ΠΡΟΣΚΛΗΣΕΙΣ για την εμφάνιση του Chris Eckman (The Walkabouts), αυτή την Τρίτη (9/4) στη Θεσσαλονίκη!